qundao/data-zh-poetry huggingface dataset:
南山操五首·其三
作者：王九思
朝代：明
体裁：乐府曲辞

倚桂树兮浩歌。有樵夫兮云中过。招我采苓兮山之阿。山之阿兮采苓。上有怪松兮，偃蹇而蟠屈苍虬之形。安得驾此苍虬兮，横四海兮观八溟。
南山操五首·其二
作者：王九思
朝代：明
体裁：乐府曲辞

南山之陬兮，我憩我游。桂树丛生兮，其叶飕飕。王孙归来兮，与尔淹留。
南山操五首·其五
作者：王九思
朝代：明
体裁：乐府曲辞

水有蛟兮山有虎，我与游兮不我有怒。山有魑魅兮啮人，与我游兮不啸以嚬。嗟嗟南山兮既幽且好，絷我白驹兮栖吾身以终老。
南山操五首·其四
作者：王九思
朝代：明
体裁：乐府曲辞

山霭霭兮出云，风萧萧兮凉发。时雨降兮霏霏，芳草茁兮勃勃。恍须臾兮明晦，见斗柄兮夕揭。荡吾神兮天游，足不履兮散发。濯涧水兮冷冷，弄团团兮明月。忽浩浩兮长啸，舞潜蛟兮幽窟。
南山行寄熊子修
作者：王九思
朝代：明

我病一月不出户，云梦先生远相访。殷勤两度入我室，我闻谈笑觉清爽。兴来挟客南山游，阴翳经旬忽开朗。老天有意山灵喜，苍翠排空待吟赏。草堂寺中参古塔，紫阁峰前眺仙掌。陆海混茫万馀里，瀑布飞来几千丈。先生兴狂浑欲飞，醉拈彩笔扫翠微。瑶草琼葩尽收拾，奚囊背得南山归。遗却两枝在茅屋，琅玕五色炫人目。世人不识云梦仙，燕雀纷纷逐鸿鹄。吁嗟乎天风一朝鸿鹄起，燕雀纷纷亦徒耳。
同康侯观胡公泉歌
作者：王九思
朝代：明

鄠西丈八村东侧，平地涌泉映空碧。绕岸圆甃数十围，澄波到底馀五尺。石罅暗泻东北流，旱亦不竭潦不溢。东北万顷树？稏，岁资灌溉蒙膏泽。泉头庙貌祀胡公，岁久倾圮委冈脊。康侯叹息语父老，新庙亟成何焕赫。侯来呼我共游眺，匆匆下马日已夕。刲羊酾醑妥灵毕，下走觅泉憩苔石。水面绿萍命扫拭，云影天光可指画。泉眼觱拂底见沙，荇根游泳鳅与鲫。时维二月雨新霁，花柳映带春拍拍。汲泉煮茗试一啜，顿觉清风生两腋。康侯兴狂起欲舞，啸歌声激浪花白。人言康侯文雅世无匹，只恐天子召之台端簪白笔，难恋此泉常挟客。
同康侯观胡公泉歌
作者：王九思
朝代：明
体裁：古风

鄠西丈八村东侧，平地涌泉映空碧。绕岸圆甃数十围，澄波到底馀五尺。石罅暗泻东北流，旱亦不竭潦不溢。东北万顷树�稏，岁资灌溉蒙膏泽。泉头庙貌祀胡公，岁久倾圮委冈脊。康侯叹息语父老，新庙亟成何焕赫。侯来呼我共游眺，匆匆下马日已夕。刲羊酾醑妥灵毕，下走觅泉憩苔石。水面绿萍命扫拭，云影天光可指画。泉眼觱拂底见沙，荇根游泳鳅与鲫。时维二月雨新霁，花柳映带春拍拍。汲泉煮茗试一啜，顿觉清风生两腋。康侯兴狂起欲舞，啸歌声激浪花白。人言康侯文雅世无匹，只恐天子召之台端簪白笔，难恋此泉常挟客。
吕子仲木遣其弟持书见访酬答来意
作者：王九思
朝代：明

佳人抱沈疴，高卧泾川浔。闭户理瑶瑟，寥寥稀赏音。白云宿高槐，清风吹古岑。茅檐流月辉，照见千载心。恋故结遐梦，道长违盍簪。暮秋仲氏至，恍如颜色临。遗我尺素书，琤然璆与琳。上言长相思，乃在终南阴。再拜谢仲氏，此意良已深。我欲往报之，愧乏双南金。含情靡终极，坐晚枫树林。
周守惠茶谢答
作者：王九思
朝代：明

老去难胜酒，閒来独倚楼。使君题玉版，仙茗自金州。春泛玉泉色，香分汉水头。枯肠从此润，短咏若为酬。
周将军歌
作者：王九思
朝代：明

十五学击剑，二十学用兵。猿肱燕颔将门种，丹书紫诰金匮盟。大明天子自神武，日向虞阶舞干羽。渥洼龙驹满帝闲，越裳翡翠来天府。长缨欲请系单于，庙堂勿用开疆土。岁月悠悠老将至，封侯万里无由遂。被酒酣歌缺唾壶，临风雄辩挥如意。大儿蟠胸五千卷，红云留侍通明殷。元孙指掌八阵图，青春拜受将军弁。将军卜筑淮水濆，买田盖屋栖白云。刁斗漫随程不识，园林恰似何将军。垂杨袅袅细烟雾，短竹潇潇繁雨露。芰荷香散碧池风，琴樽兴恋青山暮。山中甲子经七旬，堂下曾孙看几度。剑舞时令胆气粗，镜光长许仙颜驻。跨马夜射南山石，鞲鹰晓猎中山兔。射猎年年乐未央，山谷小虏今跳梁。棘门霸上真儿戏，野草飞沙空战场。浮生感叹雪盈首，世事蹉跎柳生肘。扫尘时复看龙泉，安得将军却少年。
咏华山陈图南
作者：王九思
朝代：明

华山隐士羡图南，高卧于今尚有龛。花鸟多情谁作主，云霞无恙梦犹酣。玉峰临路空劳望，铁索悬厓不可探。我欲东寻刘禹锡，结茅同住碧巉岩。
咏华阴李太白
作者：王九思
朝代：明

骑驴宁避华阴令，走马曾于五凤楼。采石狂游醉欲死，长安不见却生愁。名齐杜甫追风雅，运落南箕起谤尤。过客悲吟莲岳下，问来元是谪仙流。
四皓图歌
作者：王九思
朝代：明

征夫血染长城地，诸生魄落咸阳市。博浪沙中客漫惊，商颜山下人先避。沐猴授首乌江底，汗马论功未央里。上皇生儿与仲多，戚姬有子真如意。鼎足摇摇谁与扶，吃口期期亦是愚。赤松黄石有仙诀，具书奉币奔山嵎。冥鸿徒侣云间落，野鸡母子宫中跃。汉庭罗网竟何为，商山芝草仍堪嚼。芝草几茎经几春，商山此日无此人。楸枰散乱随流水，松桂萧条空白云。高车驷马忧方大，龙湫虎穴人争坐。立志不从东海游，甘心况受西山饿。千古閒情笑我痴，四翁不见使人思。聊对画图歌一曲，疑闻风雨下长陂。
壬戌元宵应制
作者：王九思
朝代：明

龙池春早月华新，烟雾香生辇路尘。一夜六宫歌舞倦，晨朝还有听鸡人。
夏夜
作者：王九思
朝代：明

时雨净飘尘，东方出明月。明月照我怀，况复微风发。仰观星宿稀，斗柄空中揭。鸣虫各及时，栖鸟巢深樾。桃李竞春荣，坐见群芳歇。人非金石姿，忧伤徒自伐。得酒且为乐，无劳悲素发。
夏日楼居漫兴二首
作者：王九思
朝代：明

一榻高楼上，萧然野兴存。雀暄邻树晚，雨暗寺钟昏。问字儿能读，耽诗客共论。吾生真可乐，俯仰任乾坤。世泰容吾拙，官闲似隐居。苦吟迟得句，倦读卧看书。山色凭阑外，花香退食余。老亲身更健，千里寄双鱼。
夏日楼居漫兴二首·其一
作者：王九思
朝代：明

一榻高楼上，萧然野兴存。雀暄邻树晚，雨暗寺钟昏。问字儿能读，耽诗客共论。吾生真可乐，俯仰任乾坤。
夏日楼居漫兴二首·其二
作者：王九思
朝代：明

世泰容吾拙，官闲似隐居。苦吟迟得句，倦读卧看书。山色凭阑外，花香退食余。老亲身更健，千里寄双鱼。
夜雨
作者：王九思
朝代：明

夜雨清无寐，秋虫响易哀。庭除纷叶下，树杪自风回。戎马连城发，乡书隔岁裁。路难归未得，颇觉壮心摧。
太微子过访留诗因次韵以赠
作者：王九思
朝代：明

山下孤村水竹居，城西樽酒渼陂鱼。青春不负岑参约，彩笔今看杜甫书。花柳半开风乍暖，烟霞留住日无馀。明宵又作怀人梦，咫尺长安万里如。
寄谢李宗易
作者：王九思
朝代：明

白发交情自布衣，非关出入在黄扉。痴儿生死劳恩及，老泪纵横岂浪挥。万里云霄心转切，五更风雨梦初归。有时倚杖看台斗，无限清光近紫微。
对山草堂宴集
作者：王九思
朝代：明
体裁：古风

对客辄弄笛，平生桓叔夏。花时携妓游，岂让东山谢。满溪花正香，何必黄四娘。雪儿歌《杨柳》，花奴行玉觞。斜阳挂远树，勿用伤迟暮。不见平津侯，一朝起徒步。汉殿影娥池，吴宫香水溪。昔人那可见，唯有乌夜啼。
对菊有怀诸友
作者：王九思
朝代：明

东篱零露滋，秋色灿盈目。仙姿有殊类，密叶映深绿。时维霖潦收，欣看秫酿熟。引觞聊自酌，玩此群芳馥。白云何英英，南山亦矗矗。微风吹我衿，飘飘绝烦熇。杖藜行且谣，清商发新曲。仰视归雁翔，翩翩亦何速。慨我平生亲，佳人在空谷。逸气蛟龙腾，贞怀鸾凤伏。川原邈相隔，鹣蟨不可属。徘徊日空暮，叹息倚修竹。
彭麓山房宴集
作者：王九思
朝代：明

客有红珊瑚，盈盈高数尺。持之博村酤，反为农父扼。相逢不一醉，别后怨畴昔。我今有美酒，来坐松下石。劝君君不饮，骑马将安适。不见桃李花，落尽五侯宅。
待月
作者：王九思
朝代：明
体裁：五言律诗

避月楼何迥，凭阑兴起予。目穷千里外，月上二更馀。素影流银汉，清辉透绮疏。聊将太白句，把酒问蟾蜍。
忆昔
作者：王九思
朝代：明

忆昔瀛州选，凄凉老凤群。欲将淮海泪，哭向泰陵云。王国风雷少，昆冈玉石焚。数奇千古恨，不独汉将军。
怀粹夫
作者：王九思
朝代：明

悠悠劳我思，美人在河内。偃息明月嵓，餐霞吸沆瀣。隔别数经秋，岁序不少贷。伯劳与飞燕，东西叹违背。愿为比翼鸟，飞游洽情爱。
戍楼角
作者：王九思
朝代：明

袅袅空中云，隐隐楼上角。西风吹不断，时向云边落。
折桂令·晚憩重云寺
作者：王九思
朝代：明

浮图正对圭峰。月色苍苍，云影重重。宝树生辉，金仙无语，玉友难逢。歇肩与同。看夜景，解诗怀，醉倚春风。坐听疏钟。笑折长松。一样情怀，万古英雄。
无题
作者：王九思
朝代：明

寂寞西风翡翠楼，黄昏斜抱玉箜篌。彩鸾影逐秦箫断，红叶心随御水流。天外行云难入梦，手中团扇易惊秋。愁来只恐嫦娥笑，明月疏帘不上钩。
春兴
作者：王九思
朝代：明

巴城寂寂带江楼，城下清江不断流。鸟道入云通白帝，渔歌终日起沧洲。英雄不废严颜庙，割据深知汉主忧。修竹早梅俱有意，少年春复与同游。忆在梁园诗兴发，康王城北见黄河。信陵公子萧条尽，白发侯生感慨多。落日酒酣提剑舞，中流风起扣舷歌。十年徒侣仍稀阔，袅袅行云奈尔何。文皇有意筑燕城，隔断祁连百万兵。宫阙九重悬象魏，河山千古奠神京。匈奴近入云中塞，大将谁屯细柳营。总制独推少司马，不知烽燧几时平。
春兴·其一
作者：王九思
朝代：明

巴城寂寂带江楼，城下清江不断流。鸟道入云通白帝，渔歌终日起沧洲。英雄不废严颜庙，割据深知汉主忧。修竹早梅俱有意，少年春复与同游。
春兴·其三
作者：王九思
朝代：明

文皇有意筑燕城，隔断祁连百万兵。宫阙九重悬象魏，河山千古奠神京。匈奴近入云中塞，大将谁屯细柳营。总制独推少司马，不知烽燧几时平。
春兴·其二
作者：王九思
朝代：明

忆在梁园诗兴发，康王城北见黄河。信陵公子萧条尽，白发侯生感慨多。落日酒酣提剑舞，中流风起扣舷歌。十年徒侣仍稀阔，袅袅行云奈尔何。
春日宴集示诸友
作者：王九思
朝代：明

嘉辰苦遄逝，为乐当及时。韶华盈陋园，良朋复在兹。列坐茂树阴，潇洒多令仪。时羞荐芳馨，浊醪引满卮。物菲意乃勤，主献宾不辞。珍葩映虚牖，好鸟鸣高枝。感兹发天籁，铿然吐丽词。谦谦二三子，盈盈冰雪姿。岁寒盟勿渝，好爵吾与縻。
春暮叹和对山子
作者：王九思
朝代：明

春风吹，白日飘荡无停时。明朝忽复见日出，青春不返那得知。杨柳阴阴一径微，落花游丝双燕飞。桑落酒香碧玉壶，美人不来空我思。印佩累累五陵客，自快几时翻自？。何如扁舟泛五湖，长游不受人促迫。磊落谁似浒西君，春日题诗许我闻。欲拟剪裁那可得，恍惚变化春空云。
春暮叹和对山子
作者：王九思
朝代：明
体裁：古风

春风吹，白日飘荡无停时。明朝忽复见日出，青春不返那得知。杨柳阴阴一径微，落花游丝双燕飞。桑落酒香碧玉壶，美人不来空我思。印佩累累五陵客，自快几时翻自�。何如扁舟泛五湖，长游不受人促迫。磊落谁似浒西君，春日题诗许我闻。欲拟剪裁那可得，恍惚变化春空云。
晨起
作者：王九思
朝代：明

晨起临芳苑，闲行玩物华。社期来燕子，春色到梨花。地僻柴扉静，亭深草径斜。桃源那复见，今见野人家。
晴起
作者：王九思
朝代：明

旭照浮虚牖，清愁破殿颜。下床梳白发，开户见青山。心已寒鸥足，身如野鹤闲。杖藜寻旧侣，同过碧溪湾。
暮春即事
作者：王九思
朝代：明
体裁：七言律诗

禁柳条长谷雨微，轻寒犹自怯朝衣。风光卖遍花声歇，春色衔归燕子飞。晓闼排青山欲动，露盆凝翠草初肥。不知万斛红尘外，高兴何人共浴沂。
杏村卜筑次韵
作者：王九思
朝代：明

壮夫生世岂无家，宦海乘桴未有涯。新筑传言丹荔好，故山回首白云遮。庙堂正尔需才俊，雨露今看沐宠嘉。霞艳早裁西蜀锦，春风先到上林花。
村居漫兴和冯孝甫
作者：王九思
朝代：明
体裁：五言排律

爱尔村居好，乘时玩物华。垂杨风外燕，芳草雨中蛙。茅屋清溪绕，柴扉碧树遮。挟筐晨摘菜，烧竹夜煎茶。四野青疑画，群峰翠转加。出门还自笑，抚景向谁誇。蟋蟀俄催织，家人解绩麻。绮楼临大道，罗扇舞娇娃。若以村方市，犹将瑟比琶。白头聊遣兴，浊酒正须赊。柳岸连花坞，山颠及水涯。快游时跨蹇，安坐或乘车。野渡渔初唱，平林鼓乱挝。閒居逢圣世，稔岁喜农家。醉后人如玉，诗成笔吐葩。仙区闻吠犬，乔木见栖鸦。灯火开坟典，星辰埽莫邪。昌黎谁与共，吟社得刘叉。
柬康五
作者：王九思
朝代：明

冬徂春已半，不得浒西书。老恨追趋懒，相思梦寐馀。杏花开正好，桑落兴何如。七十今年是，应劳长者车。
沜东宴集值风雷大作
作者：王九思
朝代：明

日暮俄吹万里风，西原牛马下巃嵷。震雷挟雨千峰黑，高岸飞花一涧红。扫兴顿教棋局散，停歌非为酒樽空。须臾玉宇还开霁，皓月留人意未穷。
洛原为白子赋
作者：王九思
朝代：明

仙楫已浮南渡水，故家犹问北邙山。迢迢岁月迁移后，隐隐乡闾梦寐间。风气不随金谷散，云仍今见玉麟还。芳邻近接程门迥，数仞宫墙尚可攀。
浒西庄春日行乐词·其二
作者：王九思
朝代：明

金马当朝彦，银鱼隔岁焚。高楼丹凤麓，閒卧碧山云。湘瑟春风度，秦筝月夜闻。太平无一事，只合醉朝曛。
浒西庄春日行乐词四首
作者：王九思
朝代：明

绕屋花如绣，当筵酒泻油。青童珠络臂，红妓锦缠头。深院歌娇鸟，垂杨系紫骝。谢公行乐地，不羡五陵游。袅袅鸣仙佩，盈盈出洞房。盘云高髻子，叠雪绣罗裳。倚柱调鹦鹉，吹箫引凤凰。烟花春日暮，沉醉紫霞觞。渭北神仙府，春来乐事多。花枝侵舞榭，日色艳宫罗。丽曲娇莺妒，红颜细马驮。更怜明月上，流影入金波。十二层楼外，和风醉牡丹。紫云临绮席，朱袖倚雕阑。娇态含羞语，名花带笑看。欢悰犹未厌，天际驻青鸾。
浒西庄春日行乐词四首·其一
作者：王九思
朝代：明

绕屋花如绣，当筵酒泻油。青童珠络臂，红妓锦缠头。深院歌娇鸟，垂杨系紫骝。谢公行乐地，不羡五陵游。
浒西庄春日行乐词四首·其三
作者：王九思
朝代：明

渭北神仙府，春来乐事多。花枝侵舞榭，日色艳宫罗。丽曲娇莺妒，红颜细马驮。更怜明月上，流影入金波。
浒西庄春日行乐词四首·其二
作者：王九思
朝代：明

袅袅鸣仙佩，盈盈出洞房。盘云高髻子，叠雪绣罗裳。倚柱调鹦鹉，吹箫引凤凰。烟花春日暮，沉醉紫霞觞。
浒西庄春日行乐词四首·其四
作者：王九思
朝代：明

十二层楼外，和风醉牡丹。紫云临绮席，朱袖倚雕阑。娇态含羞语，名花带笑看。欢悰犹未厌，天际驻青鸾。
浒西行和对山子
作者：王九思
朝代：明

猛虎伏空山，怒废千夫力。虎心如我知，日久亦可㥾。吁嗟世人心，反覆安究极。对酒休忧白发新，看花且趁青春色。鸴鸠斥鴳亦能乐，扶摇何必垂天翼。浒西夫子藐世人，胸中别有千斛春。文章气凌汉太史，斜斗书轻王右军。飘风自北来，寄我双锦文。邀我去游浒西曲，花前坐玩湋水纹。泥封未破桑落酒，锦瑟先招翡翠裙。我亦平生爱歌舞，向来慷慨成虚语。千里命驾羞吕生，雪夜王猷谁复许。白驹皎皎食君场，风流卢骆王与杨。栖息忽看夜月满，登眺不知春日长。春日同游各尽兴，夜月多情还举觞。太平不饮果何待，顾乃真醉非徉狂。君不见古来治老苦无药，坐见桑榆影闪烁。子有酒食当及时，何不鼓瑟日喜乐。笑我田舍翁，未能游雀跃。不及诸君山水情，亦有草堂在西郭。
渭川怀康子也·其一
作者：王九思
朝代：明
体裁：四言诗

渭川有竹，其叶翛翛。繄彼美人，于焉逍遥。爱而弗觌，我心摇摇。
渭川怀康子也·其三
作者：王九思
朝代：明
体裁：四言诗

渭川有竹，风以散之。繄彼美人，何日见之。何日见之，中心恋之。
渭川怀康子也·其二
作者：王九思
朝代：明
体裁：四言诗

渭川有竹，亦滨于水。繄彼美人，莫我肯迩。愿言卜筑，于子之里。
渭河泛舟
作者：王九思
朝代：明
体裁：古风

北渡渭河上，南上碧云峰。峰头何所有，离离多古松。松根白茯苓，味若春酎醲。食之可飞步，飘渺烟霞踪。
燕会赠诸友
作者：王九思
朝代：明
体裁：古风

卜日驾言迈，眷兹川陆平。亲友集高会，置酒青园亭。中庖具膳羞，歌舞罗众伶。鼓瑟发清响，击筑扬新声。兴移夏日短，入夜灯烛明。壮士起为寿，谊重白璧轻。人生固有怀，冠组非所萦。愿言崇令德，勿渝金石盟。
独坐
作者：王九思
朝代：明

花林春昼寂，独坐意萧然。园蝶浮暄景，山禽下暝烟。白头慵拭镜，浊酒不论钱。自酌邀明月，徘徊益可怜。
画葡萄引
作者：王九思
朝代：明

汉武唯知贵异物，博望常劳使西域。大夏康居产富饶，胡桐柽柳非奇特。独取葡萄入汉宫，遂遣天王亲外国。当年肉味厌侯王，今日霜根遍西北。吾家十亩后园里，长条几架南山侧。龙须时袅水风斜，马乳尽垂秋雨色。故园一别惊风雨，画图相对思乡土。青钱已办雇河舟，白首行看住草楼。但愿千缸酿春酒，未须一斗博凉州。
白头吟
作者：王九思
朝代：明

种花不盈藩，种槿常满园。结发为夫妇，中道相弃捐。今为陌路尘，昔为比翼鸟。鸟飞东西去，芳华不自保。盈盈白玉片，落落长松枝。松枝附女萝，白玉生瑕疵。春风透绮疏，纤帷鉴明月。独坐弹鸣琴，曲哀弦易绝。晨兴汲井水，当窗理素丝。素丝结易解，君心谅难移。白头誓偕老，理无乖隔萌。众女善谣诼，情爱一时倾。妾身如舜华，君心若流水。流水去不返，舜华亦徒尔。浮云起西北，遥望涕汎澜。思君君不知，贱妾当何言。
睹官军赴颍上歌
作者：王九思
朝代：明

银鞍绣甲剑在腰，马鸣十里风萧萧。羽旗犹转杏花坞，铁骑先过杨柳桥。将军妙手逞轻捷，一箭飞落双皂雕。道傍观者众如堵，奔走流汗喜欲舞。老父叹息忽不乐，暮年今见持戈斧。七日贼围颍上县，一县万人命如线。闻说提兵李佥事，日夜登城奋孤战。城中妇子愁唧唧，恨不人人生羽翼。晨炊走汲井水竭，夜号声绕春云黑。步兵间道单身出，简书马上飞来急。岂谓辕门坐风雨，不念愁城卧荆棘。丛侍郎，马都督，请君早发元戎纛。净扫烟尘四千里，我亦西归杜陵曲。
秋兴
作者：王九思
朝代：明

霜落长城万草枯，三边兵甲尽防胡。千年充国屯田计，万里嫖姚出塞图。寂寞鱼龙沈瀚海，哀鸣鸿雁忆菰蒲。閒情欲共伊人语，白露蒹葭水满湖。秋风昔伴逐臣回，此日逢秋意转哀。贝锦有言䜛巷伯，黄金无梦到燕台。土阶步月青藜杖，草阁看花浊酒杯。垂老光阴吾愿足，补天自有出群才。
秋兴·其一
作者：王九思
朝代：明

霜落长城万草枯，三边兵甲尽防胡。千年充国屯田计，万里嫖姚出塞图。寂寞鱼龙沈瀚海，哀鸣鸿雁忆菰蒲。閒情欲共伊人语，白露蒹葭水满湖。
秋兴·其二
作者：王九思
朝代：明

秋风昔伴逐臣回，此日逢秋意转哀。贝锦有言䜛巷伯，黄金无梦到燕台。土阶步月青藜杖，草阁看花浊酒杯。垂老光阴吾愿足，补天自有出群才。
秋兴·其二
作者：王九思
朝代：明
体裁：七言律诗

秋风昔伴逐臣回，此日逢秋意转哀。贝锦有言谗巷伯，黄金无梦到燕台。土阶步月青藜杖，草阁看花浊酒杯。垂老光阴吾愿足，补天自有出群才。
秋夜
作者：王九思
朝代：明

园亭堪避暑，栖息忽经旬。雨挟秋风至，凉生夜气新。絺衾犹恋枕，蟋蟀渐依人。容易悲摇落，天涯旧逐臣。
秋夜宫词
作者：王九思
朝代：明
体裁：七言绝句

宝瑟瑶琴度锦鸾，碧楼朱殿映齐纨。水边杨柳因风起，月下芙蓉带露看。
秋泉歌
作者：王九思
朝代：明
体裁：乐府曲辞

山人好弄秋泉月，白发垂肩脚不袜。高眠悠悠枕碧石，长啸时时绕清樾。芝山李生挥彩笔，画出秋泉影突兀。泉影盈盈月在天，山人坐弄年复年，为我一赋秋泉篇。
符园对月
作者：王九思
朝代：明

微风袅袅动花园，皓月娟娟照酒尊。且听玲珑歌白雪，宁劳阿段报黄昏。凉生芳草游人卧，影挂柔枝宿鸟翻。乘兴便为行乐地，青鞋何必到龙门。
答禹夫春兴之作次其韵
作者：王九思
朝代：明

玉斝春醅绿，金钗舞袖红。远山凭雪槛，佳景落诗筒。桂子云霄上，荆花雨露中。衡门三十载，不出是英雄。
终南篇十首·其五
作者：王九思
朝代：明

经台西峙五台东，白阁阴森紫阁融。群山罗列重云外，圭峰拱立碧天中。
罨翠楼听歌
作者：王九思
朝代：明
体裁：古风

凭空览苍翠，登兹百尺楼。春风荡击筑，高歌发秦讴。梁间转流丽，云际回歌喉。阳春寡酬和，佳人不可求。恍疑碧桃树，景与瑶池侔。曲终意未极，青枫生远愁。
花下对酒忆康五
作者：王九思
朝代：明

林栖鲜俦侣，芳醑仰独亲。繁香媚旭景，嘉赏及兹辰。习习谷风发，萋萋卉木春。黄鸟鸣枝间，翩然求其群。对此岂不乐，念彼同心人。夙志干泰清，丽藻回天文。久要意不薄，惠言兰吐芬。室远心徒劳，追趋靡所因。安得骖云霓，顷刻驰见君。
草堂别贞夫
作者：王九思
朝代：明

不尽登山兴，其如送尔情。秋风临路发，征马向人鸣。白发偏多恨，皇华自有程。相思虚梦寐，迷却凤凰城。
蝶恋花·夏日
作者：王九思
朝代：明

门外长槐窗外竹，槐竹阴森，绕屋重重绿。人在绿阴深处宿，午风枕簟凉如沐。树底辘轳声断续，短梦惊回，石鼎茶方熟。笑对碧山歌一曲，红尘不到人间屋。
赠邵鍊师
作者：王九思
朝代：明

去夏长安别，今春鄠杜逢。暂留山阁住，难系野云踪。避客封丹火，谈玄坐古松。明归栖隐地，花鸟遍吴峰。
赵汝承郡阁燕集次韵
作者：王九思
朝代：明

迁客当年去国时，西风洒泪满瑶卮。屋梁夜月怀人梦，一日三秋采葛诗。淮海苍茫归棹久，山林疏散入城迟。考槃徐孺今谁是，下榻陈蕃荷尔私。
过庆善宫
作者：王九思
朝代：明

皇天颇厌乱，太宗当其冲。天歌起晋阳，矫矫云中龙。乃知沟浍间，神物固难容。诞育在兹壤，山川灵气钟。清渭环其区，终南如堵墉。遗宫阒萧爽，朝暮闻清钟。宫前断碑卧，雨深苔藓封。土民或拜舞，卜岁求丰凶。樵牧不敢入，亦钦王者踪。客从浒西来，经此南课农。下马瞻閟像，进止还肃雍。
过张时济少陵山庄
作者：王九思
朝代：明

少陵野老去不返，十亩山田多白云。新筑茅堂尔为主，独栖嵓洞谁与群。夏日来就碧窗卧，午风细洒青簟纹。飘然梦觉坐苔石，笑饮竹泉歌夕曛。
闻盗贼且至登寿州城楼野望示避盗诸君子
作者：王九思
朝代：明
体裁：五言律诗

寇盗东南近，吾生去住难。举头惟见日，何处是长安。野迥愁多垒，楼高独倚阑。佩刀逢郡叟，垂涕说凋残。
闻贞夫将登华岳次韵一首寄上
作者：王九思
朝代：明

好奇无奈洛原子，蹑屐去登西华山。悬石独沿铁索岭，浮云笑指玉门关。身浮万叠烟霞上，语落三峰紫翠间。欲唤谪仙沽一醉，旗亭秋草雨斑斑。
闻贼至登寿州南楼野望
作者：王九思
朝代：明

极目川原外，无言自怆神。云山晴见楚，烟树远浮秦。平地干戈满，临风羽檄频。西飞羡归鸟，随意过城闉。
雨晴游后园
作者：王九思
朝代：明
体裁：七言律诗

浓云初断暮山雨，返照忽明春径泥。树底花落何忍见，床头酒香谁共携。家家寒食月欲上，处处秋千墙更低。奚奴款段莫相负，明日出游还水西。
雪夜
作者：王九思
朝代：明

张生爱雪真成癖，雪夜颠狂走未休。焉得此时同载酒，翩然乘兴一登舟。寒窗自照疏灯坐，布被聊为稚子谋。舟到山阴即回首，却令千载慕王猷。
静坐
作者：王九思
朝代：明

老来堪静坐，多虑恐伤神。诗不推敲就，情惟淡泊真。香阶花影覆，芳树鸟声频。兴到歌还舞，浑忘雪满巾。
顾孔昭出守马湖
作者：王九思
朝代：明

东阁当年共词赋，嗟尔分曹违素心。绣衣持斧郡国动，桃李无言蹊径深。烟际乘舟去袅袅，云边望阙常阴阴。汉官独重二千石，行路不难休苦吟。
马嵬废庙行
作者：王九思
朝代：明

秋风落日马嵬道，道南废庙颜色新。立马踟蹰问野叟，野叟须臾难具陈。请予下马坐树底，展转欲语还悲辛。正德丙丁戊巳年，寺人气焰上薰天。寺人原是马嵬人，大筑栋宇求福田。马嵬镇里东岳祠，一时结构何参差。渎神媚鬼意未休，浸淫及汉寿亭侯。方岳郡县为奔走，檄官牒吏争出头。占民畎亩不与直，费出帑藏多蟊啇。工徒淋漓血满肤，昼夜无能片时息。东楼西观对南山，巍巍新庙落何棘。木偶尽是金缕纹，驿车挽载自京国。翩翩羽客招呼至，考钟击鼓空坐食。更有文章颂功德，穹碑大书为深刻。我本田家孟诸野，但认犁耙字不识。往往才士过吟哦，尽道台臣与秉笔。听来依稀记姓李，云是文章名第一。豪华转眼不足恃，乾坤变化风雷异。寺人已作槛中囚，道路忽传邸报至。百姓欢呼羽客走，殿宇尘生谁把帚。当日台臣尚秉钧，寄语县官碑可掊。横曳碎击亟掩藏，至今文石埋郊薮。予闻野叟言，坐来生感激。赫赫台臣苟如此，寺人微细何嗟及。月明骑马陟前冈，仰天一笑秋空碧。
三岔驿题壁
作者：王云凤
朝代：明

长安已恨庭帏远，又去长安大路西。八月石田初秀麦，数家茅屋不闻鸡。山深易晚云生顶，路僻多秋草至脐。何日挂冠归去好，太行山下一枝栖。
上陵至沙河与孔时偕行
作者：王云凤
朝代：明

晴泥初踏出荒城，百里山光几送迎。不问主人先系马，竹床茶椀坐来清。
上陵至沙河与孔时偕行
作者：王云凤
朝代：明
体裁：七言绝句

晴泥初踏出荒城，百里山光几送迎。不问主人先系马，竹床茶碗坐来清。
上陵避雨玉城寺待孔时希大不至
作者：王云凤
朝代：明

马上蒙头十里馀，偶穿疏柳到僧庐。不因坐久心尘净，为爱看山好读书。凉雨潇潇去复留，高人何处系吾愁。老僧相见坐无语，一院野花山寺秋。
上陵避雨玉城寺待孔时希大不至·其一
作者：王云凤
朝代：明

马上蒙头十里馀，偶穿疏柳到僧庐。不因坐久心尘净，为爱看山好读书。
上陵避雨玉城寺待孔时希大不至·其二
作者：王云凤
朝代：明

凉雨潇潇去复留，高人何处系吾愁。老僧相见坐无语，一院野花山寺秋。
东皋为冒郎中题
作者：王云凤
朝代：明

画省才华有数人，东皋心不在风尘。啸登每羡陶元亮，取号真同戴叔伦。淮海云烟千里梦，长安岁月几回春。凭谁写出山中趣，手把书看白氎巾。
为李时升题竹卷
作者：王云凤
朝代：明

世间红紫曾不顾，日日坐对江南趣。是谁霜尖扫墨花，夺取造化归纤素。凿得怪石湖之幽，湖波有神神亦愁。寒拥苍鳞千叠浪，昼滴清岚万顷秋。上有数竿直如指，缥缈一枝堕还起。青悬沧海珊瑚钩，彩弄丹山凤凰尾。我今见此双眼新，风尘骑马是何人。秋来明月当空夜，不减潇湘染泪筠。
书山阳分司壁
作者：王云凤
朝代：明

汉江之水流潺潺，汉江之月照人寒。洵畅北来更奇绝，十日青山不尽看。
书陇州故关巡简司壁
作者：王云凤
朝代：明

泉声树色拥行车，问到关头吾祖家。故事尚传当日叟，近年初改旧时衙。前山鹦鹉何言语，别院梧桐几岁华。冢上青松今已拱，不堪挥泪夕阳斜。
乾陵
作者：王云凤
朝代：明

发馀陵上石纵横，陵下閒田亦尽耕。独有穹碑高入望，行人下马阅题名。
再到合阳看竹
作者：王云凤
朝代：明

此君重复见，似有故人情。岁夕节逾劲，春来笋自生。新枝含雨润，疏叶散云轻。相对不知夜，华山孤月明。
再到镇安考试诸生毕看泉
作者：王云凤
朝代：明

试罢行吟别院开，惟多黄叶与苍苔。忽有泠泠闻树底，山泉流过短墙来。
再经潼关有感闻侍御谢汝为在华山云台·寺
作者：王云凤
朝代：明

去年春蔼今秋爽，两度山河入望时。德未感人官可愧，事难如我世翻疑。愁多屡有思亲梦，兴懒全无寄友诗。闻道云台刚十里，谢安游赏似相期。
出顺德府西门之和顺宿福堂村
作者：王云凤
朝代：明

路绕龙冈迫，云依虎谷频。扬鞭争去蹀，隔水问迷津。听鸟声如故，看山色似新。孤村灯火夜，野老话酸辛。
刘东之限韵题赵训夫画
作者：王云凤
朝代：明

办得芒鞋步远蹊，双眉曾不向人低。春来未许邻翁伴，独坐冈头听竹鸡。
华清宫
作者：王云凤
朝代：明

偶来一浴浑无害，何事频游天宝年。爱浴不知心有垢，宫中犹赐洗儿钱。
古意
作者：王云凤
朝代：明

中夜有所思，所思君不知。春风吹蔓草，秋风摧霜枝。所以别离人，悠悠负心期。别离非所惜，年华难再得。只恐君来时，妾已无颜色。
吊平氏
作者：王云凤
朝代：明

山前翠黛走纵横，投井遥令贼党惊。百尺香泥珠不涴，一泓清水月长明。此生身独关风化，数日人皆识姓名。女子不贪生草野，丈夫几见振衣缨。
吴翰林南夫借少宰吴公宅次南夫韵
作者：王云凤
朝代：明

幽亭危处读书庵，月白风清好纵谈。竹石暂留凭客赏，乾坤同寄欲谁惭。地偏巳觉离亭外，调古时闻起巷南。我拟借游应不惜，春忙曾未卜东骖。
和德华杭州游西湖
作者：王云凤
朝代：明

把酒同登山外楼，海天风雨净初收。彤霞晚接芙蓉水，娇鸟春随歌舞舟。鱼蟹行边皆可买，园亭到处不嗔游。东南胜地西湖景，暂得逍遥一遣愁。
商州道次邃庵先生山中吟韵
作者：王云凤
朝代：明

风叶萧萧点乱山，愁人到此一开颜。云深日暮有柴关，稚子林间驱犊出，老翁涧底负冰还。
喜雪和吴逊之韵
作者：王云凤
朝代：明

木杪风声乍报严，已从云罅落疏檐。真成月色夜当户，误喜杨花春扑帘。客馁要逢贤令起，民贫亟向有秋占。吟喉不惯烹羔味，一嚼清寒去手拈。
城西閒步
作者：王云凤
朝代：明

閒游长少竞追随，正是东风二月时。满涧泉声来古寺，隔林人语认残碑。已埋翁仲肩犹露，欲画宫墙趾尚遗。却忆咸阳楼上望，秦川烟树客迟迟。
奠孟仲平坟
作者：王云凤
朝代：明

祝融祠下仲平坟，走马来寻日已曛。十载故人凋落尽，空山无处觅机云。
子午谷
作者：王云凤
朝代：明

马前铜笛转山频，树底行沿汉水滨。又喜晚炊来子午，曾经春雨忆庚申。采茶调急穿林女，放濑声高荡桨人。何事妖容千载恨，拂衣犹有荔枝尘。
宿黄金渡
作者：王云凤
朝代：明

幽亭户掩残灯火，坐久寒生山寂然。吟罢新诗无处写，月明斜枕汉江眠。
射
作者：王云凤
朝代：明

才买雕弓出市头，欲将骑马觅封侯。霜颠笑杀关门将，未识英雄一段愁。
山东德府观泉
作者：王云凤
朝代：明

暇日冠裳簇锦筵，芳樽犹自殿门传。坐中絺绤风千里，花里楼台水四边。送酒笙歌来别浦，近人鸥鹭啄飞泉。王家不是寻常到，尚想兹游二十年。
岐山道中
作者：王云凤
朝代：明

岐下山川自不同，西来瞻眺未能东。地非汉故空陵寝，民是周馀近镐丰。欲听凤凰鸣晓日，又看禾黍动秋风。平生吊古情无限，千载兴亡一望中。
岷山雨坐
作者：王云凤
朝代：明

一夜云生雨有馀，庭槐夜竹共清虚。坐来俗客何曾到，独对青山好读书。
岷州画虎皮
作者：王云凤
朝代：明

斑尾绀晴百兽逃，晓风寒月下临皋。皋比谁赠霜台客，独对南山万仞高。
巡边宿岩昌驿
作者：王云凤
朝代：明

病馀强起一巡边，古驿无人但野烟。药裹自煎红榾柮，茶铛还汲碧潺湲。波涛声送床边雨，星斗光悬屋里天。欲吊忠魂何处冢，空留名姓自山川。
广平
作者：王云凤
朝代：明

洺水清波受暖风，郡名何改汉时封。草侵战血秦王垒，烟没雕梁窦氏宫。荒冢昔曾题冉子，居民空自壮毛公。残碑剥尽苔痕在，书法犹能识蔡邕。
待隐园杂诗为邃庵先生作次韵
作者：王云凤
朝代：明

江上新园一段清，雨馀偏爱踏莎行。年年马上风尘表，回首天涯是此情。缓步閒行手背叉，苍苔屐齿踏成花。小池童子开泉眼，独坐矶头弄水华。买园全隔市尘侵，灌溉从人笑汉阴。风景别来长在眼，不须图画看山林。初到林泉兴最多，菊亲料理石摩挲。晚来独倚长松坐，渡口微风送棹歌。
待隐园杂诗为邃庵先生作次韵·其一
作者：王云凤
朝代：明

江上新园一段清，雨馀偏爱踏莎行。年年马上风尘表，回首天涯是此情。
待隐园杂诗为邃庵先生作次韵·其三
作者：王云凤
朝代：明

买园全隔市尘侵，灌溉从人笑汉阴。风景别来长在眼，不须图画看山林。
待隐园杂诗为邃庵先生作次韵·其二
作者：王云凤
朝代：明

缓步閒行手背叉，苍苔屐齿踏成花。小池童子开泉眼，独坐矶头弄水华。
待隐园杂诗为邃庵先生作次韵·其四
作者：王云凤
朝代：明

初到林泉兴最多，菊亲料理石摩挲。晚来独倚长松坐，渡口微风送棹歌。
悯流民
作者：王云凤
朝代：明

井地遗踪废自秦，人无根柢世多贫。可怜野火依栖处，犹是文王旧日民。
接本
作者：王云凤
朝代：明

九重咫尺似万里，待诏迟迟未敢归。春雨不来云自起，禁门人静夕鸦飞。
晚坐闻雁约张用昭登金童山
作者：王云凤
朝代：明

春雨生泥罢出游，小窗疏竹晚来幽。家书每向乌占喜，客枕那堪雁送愁。几日吟毫曾适意，经年文案是埋头。故人欲共壶觞约，一上金童百尺楼。
晚步天津
作者：王云凤
朝代：明

山光翠叠老龙鳞，故国遗墟草自新。世事尽随伊阙水，行人独踏汉宫尘。北邙高冢元无主，金谷残花不系春。却恐杜鹃今再至，天津桥上客伤神。
曹绣衣奉敕阅试边关事竣回朝送别
作者：王云凤
朝代：明

齐鲁同游忆昔年，偶闻皇命遣巡边。帐前弓剑三军月，台下风霜五月天。正喜鹭车来赫赫，忽看驰马去翩翩。中原莫道无争战，却恐狼星未改弦。
李天瑞论事远谪冬月渡河冰陷而没
作者：王云凤
朝代：明

眷彼湖中岛，松柏在其端。下有冢累累，行人伤心肝。流光催人老，坐使彫朱颜。朱门临广陌，大盖纷鸣銮。珠帘映红烛，清宵歌未残。高堂列钟鼓，胡为独幽閒。志士怀百忧，十日不一欢。所忧在何事，非为一身安。志违身亦死，令人坐长叹。不如饮美酒，与众共游般。游般非吾志，去上首阳山。
次东坡雪韵
作者：王云凤
朝代：明

满积平原已没鸦，忍寒开户觅柴车。鲛人十万挥珠泪，神女三千散宝花。大地镜光天照影，巴江春浪海为家。趋朝欲步长安陌，先问行人路几叉。
次大同巡抚石邦秀作怀牧堂
作者：王云凤
朝代：明

南北风尘几别离，边头频喜雁来时。百年部落阴山雪，千帐貔貅上将麾。号令文章才不浅，笑谈樽俎句还奇。极知大勇非真怯，怀牧堂高系我思。
正月一日自金州向平利食于山馆次邃庵杨先生韵
作者：王云凤
朝代：明

村叟供茶不满钟，篝灯人唤野亭东。春寒半落巴山雨，夜静全生汉水风。为客十年书懒看，思家千里梦长通。一身风化浑无补，归去须收耕稼功。
毕郢原
作者：王云凤
朝代：明

我昔过北邙，春云暗夕阳。今来渡渭水，黄叶秋风里。洛阳骑走咸阳道，客头未白心欲老。秦锢南山汉为墓，望里累累总烟雾。文王庙古不锁门，驱车愁山毕郢原。
汉江
作者：王云凤
朝代：明

云雾青天暗，蛟龙白昼游。我临汉江水，频上岳阳楼。
汉江
作者：王云凤
朝代：明

马踏云窝里，人穿石隙中。天因秦岭狭，山为汉江空。明月池边雨，黄金渡口风。野亭门不锁，满地夕阳红。
汤阴分司逢王茂学
作者：王云凤
朝代：明

相逢一话即相知，日暮匆匆又别离。君过弼城回首处，冈头是我望君时。
汴梁有感
作者：王云凤
朝代：明

霸主荒台空突兀，隋堤残柳正萧疏。耕夫不识市朝变，野寺犹存宫殿馀。士惯悲歌成故俗，土含燐血已穿渠。抱城浊浪何时息，汉策今惭总不如。
泌阳道中
作者：王云凤
朝代：明

日暮春残客味慵，不堪诗思苦愁封。溪头薄雨流相接，道上幽花落更重。黄犊眠时分野榼，绿杨低处急村舂。归来却恐傍人画，身在铜山泌水中。
洛阳叹
作者：王云凤
朝代：明

李花白，桃花红，蜂来蝶去春匆匆。桃花红，李花白，几日东风好颜色。东风颜色不长好，昨日少年今已老。汉陵唐冢何累累，行人愁行洛阳道。
洮州即事次韵
作者：王云凤
朝代：明

十年奔走笑龙钟，苦为思亲意欲东。麦酒薄难消土瘴，狐裘暖亦透山风。衙无人迹尘难扫，庭有民词译为通。外侮不生真在我，防边何必念边功。
洮州除岁次庚申正旦平利道韵提学时作
作者：王云凤
朝代：明

夜寒强饮至馀钟，天上星回斗柄东。茶味香添藏瓦雪，烛花残怯隔窗风。兴随山水无时尽，梦入庭闱有路通。除岁旧愁除不得，两年丰芑愧无功。
洮州题壁再次石豸史韵
作者：王云凤
朝代：明

眼前风物异中华，每笑居夷事可嗟。鼙鼓声随番唱急，旌旗影逐塞兵斜。北看斗柄天应远，西到河源路不赊。却恨平城犹苦战，烽烟未靖我何家。
游华山
作者：王云凤
朝代：明

尘寰名利日纷纷，到此何曾入耳闻。井泛红霞莲十丈，泉生香雾酒三分。道人惯续登仙谱，俗士空传佞佛文。自顾此生无住着，欲登高顶看浮云。
玉泉亭次石邦彦韵
作者：王云凤
朝代：明

八骏西游何处踪，白头僧老记曾逢。云边羽盖擎仙掌，树里楼船驾海龙。日下晚山投宿雁，烟迷秋浦渡寒钟。红莲似抱美人恨，愁倚霜风憔悴容。
登大同城楼次威宁伯韵
作者：王云凤
朝代：明

水落阴山万里秋，题诗我独后登楼。天连瀚海云常惨，风起龙沙客自愁。报主不妨先士卒，防边奚必晋公侯。书生开口征夫笑，塞草苍苍紫涧流。
登恒山
作者：王云凤
朝代：明
体裁：七言律诗

睡首昆崙放足齐，攒沙聚米万山低。三千世界此时眼，十二玉楼何处梯。风吼岩松山欲动，云堆石磴路成迷。空嗟缑岭登仙子，自笑形骸浊水泥。
登骊山
作者：王云凤
朝代：明

骊山山背路萦回，御辇曾经此地来。一自潼关飞羽檄，殿门长锁不曾开。
登黄榆岭
作者：王云凤
朝代：明

厚坤忽拥太行脊，上倚青天才一尺。地凝馀滓荡水痕，我忆乾坤始开辟。谁镌万朵玉芙蓉，苍壁丹崖太古色。雄根西与昆崙连，爽气东堪泰岳敌。上有夭矫之寒松，下有碨磊之怪石。瀑布直下三千丈，长虹偃蹇明珠掷。万壑晴看云气流，六月时有冰花积。幽龙往往涧底眠，一泓不动玻瓈碧。层峦回岫咫尺间，恍惚龙行失南北。仰窥嵰崄心骨惊，俯瞰谽谺毛发立。马蹄局蹐不敢驰，耸耳长鸣如有识。左右应接且徐步，一一异态看殊斁。嗟我平生爱肥遁，利名不治烟霞癖。见此喜极颠倒吟，安得长风驾两腋。摩挲绝顶纵双眸，一睹方圆天地窄。砧岩欲讨幽人居，白鹤时见飞来只。何日买田耕紫烟，閒看云霞朝复夕。
确山道中
作者：王云凤
朝代：明

马跃长途正晓晴，数峰遥遣翠岚迎。双双蝶翅春相媚，一一虫声暖自鸣。花傍孤村红锦簇，麦浮新陇绿波平。山凹或有仙翁住，缥缈常闻日暮笙。
祀陵礼毕归宿野寺次陈西潭韵
作者：王云凤
朝代：明

归途奔走尽如狂，我亦从朝至夕阳。敝榻梦寒人欲蛰，空山夜久月生香。衣冠半是重来客，车马不知何处郎。独羡野僧无个事，晨敲石炭煮龙章。
禁体咏雪
作者：王云凤
朝代：明

痴云苦雾互依凭，望里乾坤已混凝。默默寒侵烘砚火，濛濛光引读书灯。远飞鸦背添多重，閒倚龙鳞结数层。来欲断时能自续，斜将颓处巧相承。庭前才见平如席，门外俄惊积似陵。屡拂难停僧顶滑，乱呵那怕客须蒸。紫宸动喜朝初放，书省耽吟思正腾。剧赏须临太行野，此游还记昔年曾。
秦州有怀宋惟寅胡用晦二兵备
作者：王云凤
朝代：明

宦情未了奔忙债，又挈妻孥陇外游。屯戍愧无充国计，感时惟有杜陵愁。故人相见岁年晚，旅舍独吟风雨秋。欲向飞鸿传一札，满塘芦荻恨难收。
秦州看雨
作者：王云凤
朝代：明

昼锁重门看雨卧，雾为车马风筛簸。恰似读书山寺时，独坐空庭松数个。
秦州逢陇州阎允中
作者：王云凤
朝代：明

握手关头夕照红，寥寥孤雁度长空。莎平初罢昨夜雨，野旷不知何处风。鹦鹉飞看来陇上，凤凰鸣合自岐中。十年憔悴君何往，一日离愁我向东。
自洵阳登舟向白河
作者：王云凤
朝代：明

吏人随我出，渡头云正晴。映雪波逾绿，有泉山更清。地每少人迹，舟不系吾情。到县三百里，短歌记遥征。
蓉湖
作者：王云凤
朝代：明

坐久熏风不厌多，花香水气更如何。欲寻仙子家何处，十里红莲映绿波。
西山
作者：王云凤
朝代：明

悬崖绿树阴，坐久昼萧森。旧路皆尘迹，閒云系野心。泉声鸣别涧，鸟影落平林。欲汲龙潭水，攀罗上远岑。
西平道中送客
作者：王云凤
朝代：明

桃红柳绿春意浓，娇风吹送雨濛濛。道上行人不归去，目断南来几个鸿。
访吉中舍
作者：王云凤
朝代：明

幽居长伴鹤为双，壮志年来未肯降。我亦何心走尘土，南山青爱映书窗。
谒元世祖庙
作者：王云凤
朝代：明

走傍城西一径斜，偶瞻遗像起长嗟。漏馀古庙多生草，秃尽疏槐不住鸦。四海共知人有主，中原谁遣宋无家。欲将绝笔传尼父，书法须当破五车。
谒孔明祠
作者：王云凤
朝代：明

中原无处不兵戈，独向冈头抱膝歌。丑女只将才作配，将军须待驾频过。图中龙虎真难测，身后桑田未肯多。两表久无曹父子，一星还殒汉山河。青天白日神长在，宋碣唐碑字欲磨。寂寞荒台俨遗像，行人临去复蹉跎。
贵乡谣
作者：王云凤
朝代：明

贵乡草，春荣秋枯不自保。贵乡民，公来活我公去贫。我有慈母夺者谁，老翁相逐婴儿啼。君不见今之官长推不去，迎得新来又如故。
赠岷州张宪副世亨
作者：王云凤
朝代：明

法台坐镇三千里，士饱民歌已六年。洮水南分羌部落，铁城西控汉山川。欲教夷俗全归夏，力挽文风不似边。君去长安寻旧约，我归曾未卜春前。
走笔谢石门赠东坡墨刻
作者：王云凤
朝代：明

中山石上数行坡，风雨千年有禁呵。情忆高人分处惜，梦惊佳物得来多。飞扬似带湘烟润，拂拭频将楚璧磨。欲报琼瑶翻自笑，拨开尘眼一高歌。
趋朝
作者：王云凤
朝代：明

仙侣群趋佩有声，楼西钟鼓曙光鸣。赤墀初识班中地，彩仗常迷问后名。宫阙远随天势起，山龙高射日华明。小臣身入唐虞国，白发葵心敢负盟。
过乾州
作者：王云凤
朝代：明

道上行人歇马时，空山处处有残碑。乾陵故事应无数，只问当年窦女祠。
过保定
作者：王云凤
朝代：明

南北此车马，江山几俊英。蓬壶百花屿，风月两关城。波净流天色，沙飞作雨声。苍茫兵甲地，吊古有馀情。
过天津荅储静夫绝句见寄
作者：王云凤
朝代：明

我舟初挂一篷新，偶遇南船便问津。唤我停桡过仓去，岸头閒看放罾人。
过白桦岭
作者：王云凤
朝代：明

半日行难尽，高低险复平。草深猜地软，雨罢觉云轻。空谷驺舆过，深林虎豹惊。山头聊纵目，万里一川明。
过铁山歌
作者：王云凤
朝代：明

晓离青泥岭，暮度仙人关。上如曳壁蜗垂涎，下如窜莽雉束翰。曾闻阴平与三峡，舟车往往为摧残。入蜀大抵无坦途，此地令人毛骨寒。悬崖峭壁扼深谷，枯松怪石生其间。魂惊目眩人蚁附，手扪足缩成盘跚。古塞白骨几千载，野翁指点嗟复叹。金人既入和尚原，又报百万开铁山。漫倚河池蜀门户，要知捍蔽须长安。阴风忽自远壑起，随奔雨雪千万里。行人半载衣裳单，还胜樵夫冻欲死。须臾雪霁云亦无，片月当空去人咫。赵抃元非宰相才，七度过此徒劳哉。新法可罢即当罢，如何却待安石来。中原都无用武地，益州一隅非上计。木牛流马竟何功，道险英雄难用智。吁嗟纷纷不足数，我独有怀怀杜甫。携家冻饥白水峡，犹自清歌无所苦，眼底荣华视如土。
送乔希大
作者：王云凤
朝代：明

野寺逢君一饭时，长空星斗正高垂。快谈每觉连宵短，极喜翻成数日悲。旧日尘空皆欲老，壮年豪气不曾衰。华山仙掌应千仞，把酒同登亦太奇。
送任中夫归太原
作者：王云凤
朝代：明

旅馆相逢即故乡，别筵谁遣近垂杨。燕山二月春犹薄，欲赠烟丝苦不长。
送太医院使仲惟馨致仕
作者：王云凤
朝代：明

长安卧病只斯须，苦忆丘园或谓迂。烟月又看归北老，云霄还自有双雏。晓来车马谁能却，春尽风花我亦酤。天下疮痍待公手，不须踪迹遍江湖。
送孟仲平陜西屯田佥事
作者：王云凤
朝代：明

玺书初下建章宫，诸将边头已望风。秦甲连营金窟北，汉屯分亩玉关东。山埋冻雪侵云白，水落寒岩绕涧红。闻道？酋今款塞，须将耒耜变刀弓。
送孟仲平陜西屯田佥事
作者：王云凤
朝代：明
体裁：七言律诗

玺书初下建章宫，诸将边头已望风。秦甲连营金窟北，汉屯分亩玉关东。山埋冻雪侵云白，水落寒岩绕涧红。闻道�酋今款塞，须将耒耜变刀弓。
送官汝俊
作者：王云凤
朝代：明

君来长掖四年多，故里朝天得暂过。为我试寻东海上，蓬莱方丈果如何。
送客
作者：王云凤
朝代：明

春湿蒸云雨欲丝，飘飘游子别离时。愁看陌上青青草，送尽行人总不知。
送张少参考绩
作者：王云凤
朝代：明

岷山渭水惯同游，暂向东亭系客驺。万里孤鸿又南去，一樽相对灞陵秋。
送德华
作者：王云凤
朝代：明

十年奔走更何云，为忆家山喜送君。试访太行何处好，卜居时看陇头云。
送王正之丞新淦走笔次瓯滨先生韵
作者：王云凤
朝代：明

朝回有暇便相过，客邸清谈奈别何。此去莫言官未好，向来端恨会无多。秋光喜映黄龙气，曙色遥分白玉珂。今日闾阎须父母，聊将抚字罢吟哦。
铜雀台
作者：王云凤
朝代：明

我走邺城道，忽忆铜雀台。台下漳河水，一去不复回。主人当途高，意气昔何健。馀狂不自禁，翠翘三十万。日日长歌舞，玉斝照琼筵。锦殿春溶漾，绮窗月婵娟。西陵七十冢，白昼妖狐踞。芦荻漳水秋，不见歌舞处。白鸟四五来，翩然飞且鸣。行人发清商，远歌如哭声。野翁向我言，物岂有长好。况此乱世雄，遗迹不如扫。土花蚀残瓦，价重珊瑚枝。巧匠凿古砚，举世嗟叹之。南望金谷园，北望邯郸楼。萋萋连宿草，漠漠晚烟浮。
长至祀陵清河道中有怀希大兄
作者：王云凤
朝代：明

郭外云高雪欲低，孤征谁共晚风凄。幽怀正苦愁中闭，好句何曾得处题。坐爱山光随野酌，倦怜松影护僧栖。兹游长作相思恨，画省人还梦不迷。
闻天瑞堕淮水死
作者：王云凤
朝代：明

母立斜阳待子归，肩舆谁遣蹈危机。巨卿不省归来梦，沾湿游魂未得飞。
阮籍墓
作者：王云凤
朝代：明

谁遣相随入醉乡，只将杯酒送年光。可怜常侍坟前土，千载何人酬一觞。
陜西试院雨霁呈季侍御
作者：王云凤
朝代：明

地迥翻疑隔市城，重门尽日锁秋声。雨生深院心全爽，云散空廊眼正明。沧海岂无珠未得，碧梧应有凤先鸣。乌台风采谁能似，雄辨悬河满坐倾。
雁南飞
作者：王云凤
朝代：明

雁南飞，南飞雁何之。望君君不见，见雁增我悲。独立西风看雁飞，金台风冷游人稀，秋光欲尽君不归。
青陵台
作者：王云凤
朝代：明

青陵台，何崔巍。妾心以为夫婿死，蛾眉肯向君王开。地下幽魂相对语，树头娇鸟求其侣。秪今名姓记韩凭，高堂何处是青陵。
题岷州梅花馆壁
作者：王云凤
朝代：明

霏微烟雨送秋寒，倦爱幽窗一榻閒。学语娇莺惊午梦，移床煮茗看青山。
题画
作者：王云凤
朝代：明

繁烟猛雾作阴时，江色山光晚正奇。莫怪断桥无渡者，幽人踪迹恐人知。秃树槎牙不记春，短茅新结净无尘。欲从何处寻幽伴，本自空山未属人。
题画
作者：王云凤
朝代：明

草履麻衣也自华，杖藜徐步定谁家。山人欲访冈头竹，厌看春来市上花。
题画·其一
作者：王云凤
朝代：明

繁烟猛雾作阴时，江色山光晚正奇。莫怪断桥无渡者，幽人踪迹恐人知。
题画·其二
作者：王云凤
朝代：明

秃树槎牙不记春，短茅新结净无尘。欲从何处寻幽伴，本自空山未属人。
题画四鸟
作者：王云凤
朝代：明

扶疏绿叶晚缤纷，似染潇湘水上云。何处飞来数声鸟，月明幽客梦中闻。春堤何处绿丝垂，管领东风千万枝。小鸟也知长爱惜，碎声长似说芳时。东郊膏雨润搂犁，秃树槎牙叶正齐。何事省耕亡旧典，空劳此鸟一春啼。山禽何以喜为名，谓向人鸣喜便生。自是人闻鸣便喜，民愁不是汝无声。
题画四鸟·其一
作者：王云凤
朝代：明

扶疏绿叶晚缤纷，似染潇湘水上云。何处飞来数声鸟，月明幽客梦中闻。
题画四鸟·其三
作者：王云凤
朝代：明

东郊膏雨润搂犁，秃树槎牙叶正齐。何事省耕亡旧典，空劳此鸟一春啼。
题画四鸟·其二
作者：王云凤
朝代：明

春堤何处绿丝垂，管领东风千万枝。小鸟也知长爱惜，碎声长似说芳时。
题画四鸟·其四
作者：王云凤
朝代：明

山禽何以喜为名，谓向人鸣喜便生。自是人闻鸣便喜，民愁不是汝无声。
题霸陵缱绻卷用晦弟价俨举人
作者：王云凤
朝代：明

山巑岏，水潺湲。送子千里道，别易会应难。酒罢更复酌，尽此杯中欢。丈夫四方志未了，黄鹄一举天地小。相逢未可卜何年，后夜月明梦相绕。
骊山次菊水胡大参韵
作者：王云凤
朝代：明

稻塍流水是江南，阴壑悬崖午送岚。欲上瑶光楼上望，青松白石系征骖。
黄河西岸别胡鉴牛斗韩邦奇邦靖
作者：王云凤
朝代：明

晓看泰华三峰雨，晚步黄河满岸风。七载宦游无可述，一时佳士远相从。谈经训诂词章外，论道精粗巨细中。此地不堪重回首，沙云初起夕阳红。
乙丑除夕
作者：王人鉴
朝代：明

除夜今年暖更晴，不须随俗爇松明。遭逢如此翻堪笑，闻见于时尽可惊。石罅土凝留腊意，竹间泉韵泻春声。漏深暂得销群动，坐向寒灯见一生。
冬日闲居和居士贞丈韵
作者：王人鉴
朝代：明

忽忽寒光早，贫居水上村。病疏当世事，拙负故人恩。黄叶深樵径，荒烟淡筚门。凭谁论出处，短褐信乾坤。
冬日闲居和居士贞丈韵
作者：王人鉴
朝代：明
体裁：五言律诗

忽忽寒光早，贫居水上村。病疏当世事，拙负故人恩。黄叶深樵径，荒烟淡荜门。凭谁论出处，短褐信乾坤。
咏竹
作者：王人鉴
朝代：明
体裁：五言律诗

幽居思伴侣，惟有此君宜。萧飒既同我，清空亦可师。吟时声应和，步处影追随。不作人间态，炎凉意便移。
夜宿慧山下和俞孺子
作者：王人鉴
朝代：明

山昏溪暝市销声，唯有流泉不断鸣。莫以停舟依酒旆，急须敲火就茶铛。暗中叶落疑人至，空外云移似鹤行。细啜微吟过丙夜，冷然疏磬隔烟清。
得草衣道人湖上信
作者：王人鉴
朝代：明

一散菁葱社，松阴路遂分。
孤云堪作我，朗月辄思君。
溪暖絺初动，桐欹露已闻。
感离因忆旧，远望思纷纷。
得草衣道人湖上信
作者：王人鉴
朝代：明

一散菁葱社，松阴路遂分。孤云堪作我，朗月辄思君。溪暖莼初动，桐欹露已闻。感离因忆旧，远望思纷纷。
春寒
作者：王人鉴
朝代：明

林风溪雨弄春阴，古屋凝寒午更深。烟火萧条人迹断，自笼双袖听新禽。
湖州道中
作者：王人鉴
朝代：明

寒溪曲折带，桑原人语鸡。鸣又一村破，寂偶然闻梵。呗问程频尔，误方言微茫。芦荻翻黄影，点缀峰峦出。翠痕落日湖，昏行不得孤。篷浊酒亦销魂。
虞山访李孟芳
作者：王人鉴
朝代：明

下帆寻旧泊，投暝识岩扉。径寂疑为客，灯明宛似归。随风群木响，欲雨一峰微。无计偕君隐，空嗟握手稀。
谢人送茶
作者：王人鉴
朝代：明

谷雨年年僧送茶，近来无复及贫家。伏龙手制能分饷，活火新泉试落霞。
久旱秋尽雨后憩柴家庄
作者：王以悟
朝代：明

晴原夕照到孤庄，落木萧条堪断肠。瓮底空留麦种在，河桥昨夜巳浮霜。
九日同绍簏瓶山玉川登巽山阻雨暂憩郭氏庄
作者：王以悟
朝代：明

并有登临兴，相提度远岑。断桥带雨峻，古洞埋云深。九日还如旧，二毛忽巳侵。醉□归日暮，山下动寒砧。
乡思
作者：王以悟
朝代：明

往岁出家不念家，此行常念在天涯。云霄巳谢萤囊愤，风木徒兴鸟哺嗟。侵冷女红愁夜色，及时庭训虚年华。竹敲梦断崤陵远，徒倚空斋日半斜。
书扇寄吴坚白
作者：王以悟
朝代：明

讲学非徒好此名，好名一念费经营。但于日用平常处，只向天然自在行。转瞬年光惊电过，奕棋世事付沤轻。现前乐意亦何限，宁去区区身外争。
会集孙少涧山房
作者：王以悟
朝代：明

何处德星聚，今朝大会开。烟村历涧道，古洞傍林隈。董子下帷愤，长沙治世才。四方政多事，碌碌亦何哉。
偕肯田捷庵游少溪山寨
作者：王以悟
朝代：明

板桥微雨过，携手度层冈。袖浥流云湿，杯浮晚树苍。风亭驱暑远，曲洞剩寒香。半醉联床夜，忧时共话长。
冬日上大名饮肥乡道中
作者：王以悟
朝代：明

一官三载那闲刻，此日却同方外人。宛转溪村疑故里，青黄云树似初春。遥闻春杵逄逄遍，入眼裘裳处处新。念我薄游值岁稔，停骖沽酒莫嫌频。
南宫县花园
作者：王以悟
朝代：明

晴空客署映秋塘，古树名花叶半黄。人入洞□疑市远，林经霜后觉衣凉。归鸦落日曦光淡，篱菊回风晚韵香。奔走年□嗟往事，月寮惺枕一匡床。
又望张肖山读书处
作者：王以悟
朝代：明

新安城外结盟日，促膝论心入杳茫。今日春风君不共，柴门古树断人肠。
同赵仁寰登郡城
作者：王以悟
朝代：明

早春此日共登城，橐水秦云野草生。悬磬那堪人力尽，晓棠曙色兆升平。一睡春城暖气融，飘然双袖舞东风。百年胜地还何处，好景逢君意未穷。
同赵仁寰登郡城·其一
作者：王以悟
朝代：明

早春此日共登城，橐水秦云野草生。悬磬那堪人力尽，晓棠曙色兆升平。
同赵仁寰登郡城·其二
作者：王以悟
朝代：明

一睡春城暖气融，飘然双袖舞东风。百年胜地还何处，好景逢君意未穷。
哭伯兄
作者：王以悟
朝代：明

昨夜梦伯兄，朝□讣音至。对客可胜悲，连宵不能寐。两耳似蝉鸣，饮食亦无味。一别巳摧心，永别那禁泪。谁无兄弟欢，中道失一臂。犹子懒读书，箕裘惧即坠。逝者今已矣，空遗百年累。
夏日闲居
作者：王以悟
朝代：明

人皆病酷暑，竹下独清凉。一枕羲皇梦，频斟元亮觞。天乎未欲治，轲也亦徒伤。经世况谁事，山夫久自量。
寄同社诸友
作者：王以悟
朝代：明

迢迢千里路，落落一王生。北地怜秋冷，客怀怪雁征。素盟空自抱，绿酒共谁倾。入梦家山暮，相思对月明。
寓承恩寺
作者：王以悟
朝代：明

都门不比里门静，僧院却疑山院同。昼永摊书常扃户，睡闲酌酒时呼童。绕廊绿树夕阳鸟，入幕残星雨霁风。奔走年□嗟往事，浮生一夜万缘空。
寓新安访永宁赴会诸丈
作者：王以悟
朝代：明

涧水连云向洛流，怀山秋树瑞光浮。关城风景还依旧，几见群英此胜游。
应贡过彰德次韵呈张见室
作者：王以悟
朝代：明

北度邺城春欲尽，霏霏细雨湿征裘。长亭共醉一杯酒，客路今开两月愁。堤柳风翻搀燕舞，石桥影落入漳流。不堪回首西山暮，怅望白云天际头。
忧居感怀
作者：王以悟
朝代：明

我生今四旬，忽尔遘家变。风木悲萱堂，师忧龙蛇见。生成二大恩，时思时哽咽。悠悠百年情，寂寂一深院。聿从炞正行，更谁□相唁。岂无沈升子，再旬才一面。亦有二三徒，经年五七遍。契阔何足怜，光阴鯈如箭。虞舜号圣神，陶渔无遗善。商也依仲尼，出入尚交战。所以君子交，三益常恋恋。僻佞与善柔，母曰身之便。
恒山道中
作者：王以悟
朝代：明

负笈远游学，驰驱燕赵间。谁云行道苦，宁解我心闲。□御曾闻冉，步趋窃比颜。小舟随晚渡，双骑共朝烟。在在有真乐，不记几经山。
承植斋曾老师诗教
作者：王以悟
朝代：明

万法由□只此心，莫随章句自浮沉。才云著力境犹隔，直是忘言悟巳深。造化元从复处转，端倪须向静中寻。堪怜夜气几希甚，斤斧重重恐未禁。
栉白发
作者：王以悟
朝代：明

我年三十馀，早巳见白发。白发宁堪悲，所忧天真滑。天真果尔完，夕死亦何阙。一息胜千金，可以虚岁月。大道无旁门，主敬罔所越。此敬苟不存，济川失其筏。屋漏独惺然，凛凛对鈇钺。终日介石坚，泰定天光发。□□嗜欲生，□性之劓刖。冥鲲化天池，尺波奚足歇。人生能几何，卮漏元神竭。圣途万里长，望燕莫驾粤。
洛下别张见室
作者：王以悟
朝代：明

洛阳千古地，人文盛复微。图书开洪荒，定鼎颂衮衣。中兴程伯仲，宗盟今有归。嵩山万里阔，鸟兮任高飞。师友荒巳久，不见所问津。岂畏一日长，而急不于仁。执鞭有所求，孰与所求真。世路险且长，勉之在终身。
清明满振寰年兄枉顾兼惠佳句和此言别
作者：王以悟
朝代：明

晴川此日听鸣镳，万里由□天上遥。市酒雄谭？共醉，他年何地望芝标。
清明满振寰年兄枉顾兼惠佳句和此言别
作者：王以悟
朝代：明
体裁：七言绝句

晴川此日听鸣镳，万里由□天上遥。市酒雄谭�共醉，他年何地望芝标。
病怀
作者：王以悟
朝代：明

客居已经年，入春转多病。杯酒亦成痰，脔肉火旋盛。书册时一亲，怔忡不能竟。终日颓然闲，脉脉有所呈。果尔便长休，顺宁须自证。遐想宣尼言，朝闻良足□。嗟我优游夫，何由可入圣。本原在独知，工夫须主敬。深渊与薄冰，存心以养性。一息若成虚，罔生非真命。愿言易箦时，吾求得其正。
登塔山二首
作者：王以悟
朝代：明

橐水潺湲春草芊，相提直上太清边。芒鞋浥露寒生骨，羽扇迎风香满天。绝顶未劳百计取，幻形暂就孤团眠。觉□把酒凌空酌，岩下浮云任往还。一径通天绝世人，闲中扶病远寻真。小棰日映开朱帐，远树霞交伏碧麟。晚壑籁传山鬼啸，荒陵燐煽夜军屯。悟□始觉浮生幻，半查仍疑馀此身。
登塔山二首·其一
作者：王以悟
朝代：明

橐水潺湲春草芊，相提直上太清边。芒鞋浥露寒生骨，羽扇迎风香满天。绝顶未劳百计取，幻形暂就孤团眠。觉□把酒凌空酌，岩下浮云任往还。
登塔山二首·其二
作者：王以悟
朝代：明

一径通天绝世人，闲中扶病远寻真。小棰日映开朱帐，远树霞交伏碧麟。晚壑籁传山鬼啸，荒陵燐煽夜军屯。悟□始觉浮生幻，半查仍疑馀此身。
端阳偕监中诸同年游满井次韵荅赠
作者：王以悟
朝代：明

安定城门外，炎炎正麦秋。高林疑日远，乍两怪虹收。王气千年壮，灵泉十丈幽。春雷应有待，争看起龙头。偶□满井上，五月忽惊秋。碧树连云尽，丹霞向晚收。棋声穿竹远，山色到林□。却忆当年事，徜徉洛水头。
端阳偕监中诸同年游满井次韵荅赠·其一
作者：王以悟
朝代：明

安定城门外，炎炎正麦秋。高林疑日远，乍两怪虹收。王气千年壮，灵泉十丈幽。春雷应有待，争看起龙头。
端阳偕监中诸同年游满井次韵荅赠·其二
作者：王以悟
朝代：明

偶□满井上，五月忽惊秋。碧树连云尽，丹霞向晚收。棋声穿竹远，山色到林□。却忆当年事，徜徉洛水头。
端阳客思
作者：王以悟
朝代：明

空阶无伴往□频，忽见檐头月色新。万里家山兰浴夜，蒲樽应念远游人。
脩儿南还
作者：王以悟
朝代：明

落木寒云亭日斜，一尊送尔忽还家。少年岁月惊飞电，晚景功名叹缀蜗。大旱人逃留赤地，荒原风起舞黄沙。年□奔走终何济，为语亲知鬓已华。
荅吴坚白
作者：王以悟
朝代：明

忆从洛涧后，师友旷经年。立雪君怀古，传经我见偏。悟□无一字，行处有多愆。寄语真脩士，好期共勉旃。
谒曹月川先生祠
作者：王以悟
朝代：明

祠宇千年盛，大儒流泽长。柏森招野色，台厂发天光。统绪承濂洛，颉颃共薛王。我□勤仰止，心印在？墙。
谒曹月川先生祠
作者：王以悟
朝代：明
体裁：五言律诗

祠宇千年盛，大儒流泽长。柏森招野色，台厂发天光。统绪承濂洛，颉颃共薛王。我□勤仰止，心印在�墙。
贱日宿方顺桥
作者：王以悟
朝代：明

万里北风急，弧辰度远乡。溪桥夹市断，云树接天长。沽酒仆相劝，桃灯夜未央。追思昨岁夜，朋革满山堂。
辛卯守岁忆云浦师
作者：王以悟
朝代：明

爆竹更谁家，短檠对落花。香氛埋石鼎，歌响应昏鸦。蓟北寒风细，洛西霁影斜。人生各有事，独我思无涯。
过新安承师以诗见教次韵
作者：王以悟
朝代：明

冒暑行游涧水西，篝灯危坐类迦黎。从今了得超凡诀，圣学工夫在日跻。入圣超凡不易了，一毫未透隔千山。年□奔走旋多病，此日东垣学闭关。
过白石山由宁家窝诣三门
作者：王以悟
朝代：明

几度层冈迥，朝烟午未收。豁开惊日近，风送觉身浮。石阪马蹄软，霜天雁唳愁。滔滔东去水，一柱自千秋。
送刘海与年兄左迁
作者：王以悟
朝代：明

从□世路叹羊肠，转眼风波是可伤。杸杼未云冤白辟，含沙自合付臧仓。浮生岁月惊舟豁，宦海升沈总戏场。造化小儿遮莫弄，吾身到处更徜徉。
送吴坚白归朱阳
作者：王以悟
朝代：明

自愧亦何得，高人辱远寻。联床经日久，看月每更深。几点忧时泪，百年为道心。明朝分袂去，谁更是知音。
送张鹊石
作者：王以悟
朝代：明

飞尽燕云秋色新，两经星变可伤神。今朝送别君为客，我去还谁作主人。
送薛伯起山人南还并游少林
作者：王以悟
朝代：明

卜行君有日，七月暑初平。断续千山远，飘零一笠轻。从今鸥鹭侣，任呼马牛名。十载空成梦，不如学耦耕。君本林閒士，那堪客路劳。虫声万里远，爽气千岩高。野水嘶匹马，长风舞敝袍。三花传胜地，去去任游敖。
送金照宇
作者：王以悟
朝代：明

君与我同客，今朝复送君。一尊常对饮，双剑乍惊分。行色入秋水，愁思逐乱云。经行非故里，谁为寄殷勤。
送雷贞一游南雍
作者：王以悟
朝代：明

南雍名胜地，才子中州人。未睹行游处，悬知领趣真。江澄千里月，风净万家尘。言氏孔门学，君须更问津。
邮署武侯茅庐画屏
作者：王以悟
朝代：明

一从华野幡然后，宇内独君享大名。宋邵明陈空自抱，其如不幸在苍生。
闲居
作者：王以悟
朝代：明

结庐虽在市，而有园九亩。流水绕我楹，青山入我牗。旁植四本柏，外列数行柳。春花笑堂前，野鸟舞斋右。闲中两架书，闷后三杯酒。乘兴登东皋，归□日己酉。一榻无长物，兀然似土偶。浮生梦幻间，何与论好丑。和而未能唱，聊以免所咎。岂无执鞭才，胡尔徒株守。玉卮即无当，不如珍瓦□。二僮竭力耕，终岁堪糊口。宁以薤露身，营营复苟苟。所贵向道人，不随东西走。仰叹日月逝，俯怜草木朽。百年今强半，于吾亦何有。
闲居感怀二首
作者：王以悟
朝代：明

达欲善天下，穷必善其身。此身一不善，落魄谁与邻。岂无邻我者，滔滔逐世尘。老死竟何益，空负头上巾。所以古人学，忧道不忧贫。疏食有至味，曲肱以全真。东周不可作，传道洙泗滨。何哉由求子，徒闻称具臣。古之作人易，今之作人难。所难非作人，难于割世欢。窘蠢众所□，鼎贵争弹冠。丈夫遘数奇，寂寞妇亦叹。浮荣信可期，执鞭非所安。二者交战之，谁云物外观。所以终日坐，杯酒聊自宽。藜藿堪供膳，楸桐可作棺。遁世求无闷，白贲回狂澜。幽思寄小句，以俟儿曹看。
闲居感怀二首·其一
作者：王以悟
朝代：明

达欲善天下，穷必善其身。此身一不善，落魄谁与邻。岂无邻我者，滔滔逐世尘。老死竟何益，空负头上巾。所以古人学，忧道不忧贫。疏食有至味，曲肱以全真。东周不可作，传道洙泗滨。何哉由求子，徒闻称具臣。
闲居感怀二首·其二
作者：王以悟
朝代：明

古之作人易，今之作人难。所难非作人，难于割世欢。窘蠢众所□，鼎贵争弹冠。丈夫遘数奇，寂寞妇亦叹。浮荣信可期，执鞭非所安。二者交战之，谁云物外观。所以终日坐，杯酒聊自宽。藜藿堪供膳，楸桐可作棺。遁世求无闷，白贲回狂澜。幽思寄小句，以俟儿曹看。
题徐工部节孝册二首
作者：王以悟
朝代：明

天祸东扬日，孝儿独有名。丹心青史在，九死一毛轻。挝鼓声争烈，服砒意更倾。令人思蔡顺，厚遣赤眉营。烈妇祠焉在，渹渹浙水东。共姬千载义，梁女万夫雄。山籁传哀韵，郊花带血红。成仁儒有训，临难几人同。
题徐工部节孝册二首·其一
作者：王以悟
朝代：明

天祸东扬日，孝儿独有名。丹心青史在，九死一毛轻。挝鼓声争烈，服砒意更倾。令人思蔡顺，厚遣赤眉营。
题徐工部节孝册二首·其二
作者：王以悟
朝代：明

烈妇祠焉在，渹渹浙水东。共姬千载义，梁女万夫雄。山籁传哀韵，郊花带血红。成仁儒有训，临难几人同。
九日登长城关楼
作者：王以旂
朝代：明
体裁：七言律诗

边帅高登百尺楼，遥天极目迥消愁。穹庐远向西番徙，烽火无劳内地忧。四野牛羊随处牧，千家禾参满场收。喜看安阜叨清宴，醉倚黄花插白头。
杏花村
作者：王仲序
朝代：明
体裁：七言律诗

省垣东去路迂斜，犹有名村是杏花。春水平芜千万顷，暖风沽酒两三家。劝农何事花迎马，送客归时柳带鸦。明日青原遥引望，江城如抱暮云遮。
题王舍人墨竹
作者：王仲煇
朝代：明
体裁：古风

我本山野人，夙抱烟霞疾。何处惯经行，松篁与泉石。晴窗偶看琅玕图，淋漓醉墨倾金壶。崇冈怪石相高下，冷雨疏烟半有无。数竿晴，渭川日暖春风轻。数竿老，嶰谷千年霜雪饱。数竿敧，楚江岁晚寒风吹。数竿侧，淇澳秋深雨萧瑟。千竿万竿难尽名，林峦髣髴清风生。交枝直干平安态，劲节虚心君子情。对此怡然乐清赏，抚卷无言发遐想。烟雨濛濛语鹧鸪，诗怀长在湘江上。
挽张之洞联
作者：王任
朝代：明
体裁：联

惟帝能简拔纯儒，学界浑中西，岂仅创尊经，创自强，得胡安定经义治事旧制；何天不慭遗一老，勋名留史乘，即此读輶轩，读劝学，见范希文先忧后乐胸襟。
黄金峡
作者：王任
朝代：明
体裁：七言律诗

九十馀里黄金峡，二十四处白云滩。雷向江中驱乱石，水从天上倒狂澜。铁崖碍日千山险，玉井生风六月寒。信宿龙潭幸蚤出，片帆回首抵长安。
南溪早汎
作者：王会
朝代：明
体裁：五言律诗

曙色明孤屿，轻舠送落潮。溪行人问渡，沙宿鸟惊桡。蚤爨分鱼火，村沽隔浦桥。悠然沧海去，舟子漫相招。
登陈山访李潜夫
作者：王伟
朝代：明
体裁：七言律诗

颓壁疏棂古寺荒，佛台相傍读书床。沙弥打饼修山供，逸士携壶探锦囊。一片石根云卧冷，万株松影墨痕凉。磁瓯饱饫龙泉水，问取狞龙钵底藏。
闲中偶成简杜大尹
作者：王伟
朝代：明
体裁：七言律诗

岸帻披襟酒乍醒，久居林下已忘形。侵寻老景双蓬鬓，流落天涯一草亭。春涨水添千顷绿，云开山拥半空青。年来博得闲中趣，一任浮生迹似萍。
赠宋孝子景昭
作者：王传
朝代：明
体裁：七言律诗

书上长安恋紫宸，旋焚笔研奉严亲。茅容有志为贤子，潘岳何心备外臣。居近西河娴教泽，名从梁苑结芳邻。非熊事业终相待，谁著斑衣老渭滨。
兰若即事
作者：王伯稠
朝代：明

兴来时野眺，小立倚柴扉。一雨清波动，双林片月归。山䶉藏竹语，水鸟出花飞。不觉空烟暮，濛濛翠湿衣。
兰若即事
作者：王伯稠
朝代：明

兴来时野眺，小立倚柴扉。
一雨清波动，双林片月归。
山飖藏竹语，水鸟出花飞。
不觉空烟暮，蒙蒙翠湿衣。
凉生豆花
作者：王伯稠
朝代：明

豆花初放晚凉凄，碧叶阴中络纬啼。贪与邻翁棚底话，不知新月照清溪。
听沈二弹北曲
作者：王伯稠
朝代：明

燕歌撩乱夜弦鸣，诉尽青楼恨别情。四十年前明月夜，梦回曾听断肠声。
周子居幽居不遇
作者：王伯稠
朝代：明

寂寂柴门深自关，幽禽相唤语青山。墙头含雨桃花色，半出青葱春树间。
和韵
作者：王伯稠
朝代：明

春风千里忆佳期，镜里空怜玉树姿。惊梦暗憎鹦鹉唤，避人偷寄伯劳词。月窥翠幌愁相语，花入珠帘恨自知。争信文园憔悴客，渐宽腰带鬓如丝。
大堤曲
作者：王伯稠
朝代：明

清江出明月，月白江花寒。微风吹侬歌，懊恼愁杀欢。
子夜四时歌·其一
作者：王伯稠
朝代：明

月寒蟋蟀鸣，独向空庭步。金井双梧桐，花上有清露。
子夜四时歌·其二
作者：王伯稠
朝代：明

北风昨夜来，大雪忽三尺。不愁送侬寒，但愁断炊迹。
清明日风雨过士登斋中小饮得花字
作者：王伯稠
朝代：明

清明萧瑟送春华，短屐欣过仲蔚家。小语轻寒来燕子，半含微雨出桃花。蝶飞幻梦何须较，蚁尽深杯可再赊。浇却北邙坟草湿，白杨愁鬼哭烟沙。
秋日过子问郊居二首
作者：王伯稠
朝代：明

叶舠百转入幽溪，灌木苍藤夹岸迷。一缕炊烟小犬吠，柴门忽出竹丛西。映竹缘溪三两家，阴阴树影日将斜。翩翩黄蝶穿疏蓼，唧唧秋虫语豆花。
秋日过子问郊居二首·其一
作者：王伯稠
朝代：明

叶舠百转入幽溪，灌木苍藤夹岸迷。一缕炊烟小犬吠，柴门忽出竹丛西。
秋日过子问郊居二首·其二
作者：王伯稠
朝代：明

映竹缘溪三两家，阴阴树影日将斜。翩翩黄蝶穿疏蓼，唧唧秋虫语豆花。
莫愁乐
作者：王伯稠
朝代：明

春风吹石城，日日唤花开。可怜花上月，不唤莫愁来。
薄暮步溪上见茆舍前桃花盛开
作者：王伯稠
朝代：明

娇靥枝枝破浅红，暮寒无语向春风。谁来花底多情立，白发如丝一病翁。
西乌夜飞
作者：王伯稠
朝代：明

何处惊栖乌，扑速忽飞去。侬家树自好，乌那不肯住。
赠歌者
作者：王伯稠
朝代：明

尽说青楼碧玉家，舞风歌月斗铅华。自从误识樱桃后，懒看阊门路畔花。
追昔感事八首
作者：王伯稠
朝代：明

秋风九塞静狼烟，铁骑千营夜醉眠。大奏钧天酬上帝，君王法驾在祈年。西内词臣和柏梁，天书飞动赏辉光。谁怜一铗新丰邸，弹尽秋风白发长。纷纷游客似雕翻，一技俱能猎异恩。牛饮总污丞相席，沐猴争戏五侯门。欲醉胡姬耐笑看，驼酥千盏不辞乾。忽雷抱向青楼月，拨出《凉州》夜雪寒。燕山自古接胡沙，大有胡风入汉家。小妇拍鞍能走马，儿童捲叶学吹笳。玉蝀金鳌跨夕阳，风清海子碧波长。荷花千顷无人采，落尽仙姬镜里妆。射虎屠龙意气豪，纵横年少见吾曹。老来梦断长安事，落日捞虾傍小舠。高枕青山计未贫，空林幽鸟伴吟身。谁能更抱齐门瑟，老觅长安解听人。
追昔感事八首·其一
作者：王伯稠
朝代：明

秋风九塞静狼烟，铁骑千营夜醉眠。大奏钧天酬上帝，君王法驾在祈年。
追昔感事八首·其七
作者：王伯稠
朝代：明

射虎屠龙意气豪，纵横年少见吾曹。老来梦断长安事，落日捞虾傍小舠。
追昔感事八首·其三
作者：王伯稠
朝代：明

纷纷游客似雕翻，一技俱能猎异恩。牛饮总污丞相席，沐猴争戏五侯门。
追昔感事八首·其二
作者：王伯稠
朝代：明

西内词臣和柏梁，天书飞动赏辉光。谁怜一铗新丰邸，弹尽秋风白发长。
追昔感事八首·其五
作者：王伯稠
朝代：明

燕山自古接胡沙，大有胡风入汉家。小妇拍鞍能走马，儿童捲叶学吹笳。
追昔感事八首·其八
作者：王伯稠
朝代：明

高枕青山计未贫，空林幽鸟伴吟身。谁能更抱齐门瑟，老觅长安解听人。
追昔感事八首·其六
作者：王伯稠
朝代：明

玉蝀金鳌跨夕阳，风清海子碧波长。荷花千顷无人采，落尽仙姬镜里妆。
追昔感事八首·其四
作者：王伯稠
朝代：明

欲醉胡姬耐笑看，驼酥千盏不辞乾。忽雷抱向青楼月，拨出《凉州》夜雪寒。
长安道
作者：王伯稠
朝代：明

白日照驰道，高天双阙开。黄金丞相阁，清吹五侯台。马蹴香尘起，花藏翠幰来。新丰白首客，弹铗夜歌哀。
长干曲
作者：王伯稠
朝代：明

月出江头白鹭飞，江花采罢湿罗衣。侬家住在长干里，自唱莲歌伴月归。
青楼曲
作者：王伯稠
朝代：明

日长深苑小榴开，懒逗红妆傍镜台。偏爱双飞双燕语，自开珠箔放归来。
青楼曲
作者：王伯稠
朝代：明

日长深院小榴开，懒斗红妆傍镜台。偏爱双双飞燕语，自开珠箔放归来。
赠幕史粹公罢政归钓鳌台
作者：王伴
朝代：明

勘破浮名便洁身，拂衣归作钓鳌人。时招鸥鹭为三友，日傍烟波作四邻。奔走已忘燕郢路，恩波犹恋义乌人。收纶晚枕江亭月，赢得寒光照梦新。
上杭道中
作者：王佐
朝代：明
体裁：七言律诗

才出汀州百里馀，广南风景一时俱。儿童著屐行花底，老媪摇船傍岸隅。烧后黄花山琐碎，雨中枯草路崎岖。锦鳞不识乡关近，只管吞钩不递书。
上清宫留饮
作者：王佐
朝代：明
体裁：七言绝句

羽仙邀我饮流霞，不觉松梢日已斜。鹤背洞箫归路晚，一声吹落碧桃花。
东园八景 其一 东山砌石
作者：王佐
朝代：明
体裁：五言绝句

谁聚东海石，筑作青嶙峋。欲袖东海归，时恐主人嗔。
东园八景 其七 棋枰
作者：王佐
朝代：明
体裁：五言绝句

尝怀橘中叟，无忘六斛尘。输赢同一梦，当局是何人。
东园八景 其三 澄心亭
作者：王佐
朝代：明
体裁：五言绝句

小搆静沉沉，偏宜清俗襟。此中何所似，明月到天心。
东园八景 其二 东旸书舍
作者：王佐
朝代：明
体裁：五言绝句

旭日出旸谷，曈曈曙色佳。重门浑未到，先到读书斋。
东园八景 其五 莲池凿石
作者：王佐
朝代：明
体裁：五言绝句

虽无十杖花，不让玉井水。主人似濂溪，霁月光风底。
东园八景 其八 竹屏
作者：王佐
朝代：明
体裁：五言绝句

薄采潇湘骨，寒天障物华。世珍云母石，我爱款冬花。
东园八景 其六 竹径
作者：王佐
朝代：明
体裁：五言绝句

曲曲抱寒绿，萧萧趁隐身。频年无俗客，有时来故人。
东园八景 其四 懒榻
作者：王佐
朝代：明
体裁：五言绝句

周君凭小榻，自说懒无疋。要学陈希夷，一睡四十日。
东园八景·东山砌石
作者：王佐
朝代：明

谁聚东海石，筑作青嶙峋。欲袖东海归，时恐主人嗔。旭日出旸谷，曈曈曙色佳。重门浑未到，先到读书斋。小搆静沉沉，偏宜清俗襟。此中何所似，明月到天心。周君凭小榻，自说懒无疋。要学陈希夷，一睡四十日。虽无十杖花，不让玉井水。主人似濂溪，霁月光风底。曲曲抱寒绿，萧萧趁隐身。频年无俗客，有时来故人。尝怀橘中叟，无忘六斛尘。输赢同一梦，当局是何人。薄采潇湘骨，寒天障物华。世珍云母石，我爱款冬花。
东皋古木
作者：王佐
朝代：明
体裁：五言绝句

老树三百年，郁郁含风雨。巨蠹穴其心，对此伤南渡。
东皋诗社
作者：王佐
朝代：明
体裁：诗

东皋诗社海南边，每到相思在眼前。山屐踏残椰子雨，墅筵开趁荔枝天。竹篱茅舍偏多景，短咏长吟又几联。近日诗盟谁独步，徐陵孙子最豪颠。
东路纪行
作者：王佐
朝代：明
体裁：七言律诗

东入云山深复深，千家园圃万家林。商寮路绕槟榔树，庄屋门开刺竹阴。独木断桥春水渡，孤烟荒落夕阳岑。久逢亲故情偏好，黏酒开樽引满斟。
中年
作者：王佐
朝代：明
体裁：七言律诗

才过中年百虑轻，独于尊酒未忘情。穷将入骨诗还拙，事不萦心梦亦清。万卷岂图金马贵，一竿当与白鸥盟。灞陵卖药原无意，女子何从识姓名。
中秋无月
作者：王佐
朝代：明
体裁：七言律诗

刚到中秋景即阑，嫦娥羞涩倦乘鸾。广寒门掩霓裳歇，丹桂香销玉兔寒。美景已辜今夕赏，清光动是隔年看。何当觅取王生管，吹破重阴见玉盘。
临江晚眺
作者：王佐
朝代：明
体裁：五言律诗

活活临江水，流丹落晚霞。波光归海曲，日色近毗耶。列坐蹲危石，衔杯瞩锦沙。不堪频北望，万里帝阍赊。
九日登高写怀
作者：王佐
朝代：明
体裁：七言绝句

桓温浪作九州伯，孟嘉本是三司人。薰天香臭今何在，惟赏龙山落帽尘。
书怀
作者：王佐
朝代：明
体裁：古风

我生未几时，遽已六十六。去此年四头，便是七十足。从此其百年，得否未可卜。惟于百年内，洞洞而属属。执玉与捧盈，常恐即颠覆。朝露待日晞，念此堪痛哭。胡不永念之，日勤夜秉烛。九十书抑箴，卫武有旧躅。顾我何人哉，老懒空食粟。
书所见感旧
作者：王佐
朝代：明
体裁：七言律诗

小小银筝压坐偏，曾将古调寄新弦。芙蓉绿水秋将老，鹦鹉金笼语可怜。两鬓秋霜明镜里，十年春梦夜灯前。湖山隐约人如画，空负当年罨画船。
乾采庄书事
作者：王佐
朝代：明
体裁：七言律诗

水落初冬晚稻收，杖藜徐步望平畴。村童挂笠闲招鸭，牧竖讴歌散放牛。乡约尽扳红日待，隐窝无奈白云留。寄书转托王承事，早晚诗传杜若洲。
二乔观兵书
作者：王佐
朝代：明
体裁：古风

乔公流离来江东，老瞒气焰绕天红。汉室忠良何落寞，党籍已扫巢痕空。荀氏八龙一龙佐，吹瞒气焰如吹火。九锡既成方死之，死非其时死非所。谁似乔家双女子，执君父仇肯如此。敛衽花前看六韬，要复汉祚颈系操。恨此兵书万人敌，不属红妆儿女曹。大乔伶俜看远山，肌体贞静而幽閒。小乔风范亦如姊，并蒂红莲清水间。孙郎来作大乔婿，马箠挥下江东地。周郎继作小乔夫，君臣谈笑抚全吴。千艘燥荻东风馀，老瞒魂魄落江湖。青史惟书功业奇，谁知二女中赞谟。丹青画形难画心，但画二乔观兵书。
二花叹
作者：王佐
朝代：明
体裁：七言律诗

岩桂清香无美色，海棠色美少清香。我怜王粲侵时貌，谁惜杨妃醉晚妆。七里园林醒蝶梦，五更风雨断莺肠。词人怪得千般恨，二美难并世所伤。
五原桥
作者：王佐
朝代：明
体裁：七言律诗

飓风驱雨日相连，极目琼西水接天。百堵环封皆已矣，一虹驾壑自依然。天教水府分番守，地禁阳侯不敢前。过客至今三百载，声声和尚口中传。
五指水
作者：王佐
朝代：明
体裁：七言绝句

五指分山列四州，一支北上最当头。建瓴泻下朝东水，去与琼州作上流。
五色雀
作者：王佐
朝代：明
体裁：古风

五色雀，小凤凰。五方色白黑青黄，绛者为长提其纲。飞上高枝恰一双，召呼东西北中央。四林收声低翼翔，白黑青黄罗绛傍。尊卑秩秩如有常，宛若大汉龟兹王。小小乾坤从翕张，复贯造化知雨旸。大旱一出雨则滂，久雨才见阴转阳。一羽至末关休祥，况乃应治真凤凰。
京邸别友
作者：王佐
朝代：明
体裁：七言律诗

跃马关河别故人，云山数点绾离情。春风碧水思韩子，夜雨青灯病马卿。草色江空斟别酒，烟光风细衬归旌。故园明到如相问，犹困刘蕡旧短檠。
伤石鼓赋送国子监丞先生赴徽州经历
作者：王佐
朝代：明
体裁：古风

鼎非没器兮，麟难服车。用之违其材兮，物乃龃龉。孔子西行兮，返晋水浒。删诗三百兮，逸此石鼓。天实爱道兮，鬼物守护。存此至宝兮，昭示万古。载籍茫然兮，居然再睹。巍巍荡荡兮，周宣御宇。嗟彼何人兮，是之裁取。此其为臼兮，焉可爱许。使我心伤兮，泪下如雨。
信宜道中
作者：王佐
朝代：明
体裁：七言律诗

尽日帆樯绕乱山，窦江还隔几层湾。当官舟子惟两个，临水人家只半间。雨暗芦花秋淅沥，霜凋枫叶晚斑斓。高州别驾何情绪，犹有新诗独夜删。
修竹栏
作者：王佐
朝代：明

东风吹暖到天涯，修治栏干护好花。无奈风光欺老眼，看花浑似隔窗纱。老去看花兴亦偏，独怜春色异当年。无端浪与花为主，合作青皇管局仙。
修竹栏·其一
作者：王佐
朝代：明
体裁：七言绝句

东风吹暖到天涯，修治栏干护好花。无奈风光欺老眼，看花浑似隔窗纱。
修竹栏·其二
作者：王佐
朝代：明
体裁：七言绝句

无端浪与花为主，合作青皇管局仙。
修竹栏·其二
作者：王佐
朝代：明

老去看花兴亦偏，独怜春色异当年。无端浪与花为主，合作青皇管局仙。
儋州李医士遗白芨点书
作者：王佐
朝代：明
体裁：七言律诗

露滴研朱点璧藏，谩劳珍重护芸香。未经触手开前卷，遽已翻朱过别行。老大厌观偏乱眼，儿童初读不成章。年来再阅新经典，点点丹砂润玉浆。
光泽道中纪事
作者：王佐
朝代：明
体裁：古风

西来一水白练白，界破两山立其侧。两侧之山草树平，北侧之山石崖逼。我爱崖面平如掌，驻马磨崖写遗响。苍苔磨尽见石骨，隐隐古字石崖上。蛇虫缺裂蛟鼍断，欲读不成心眼乱。细寻体制何代书，彷佛八分兼小篆。秦欤汉欤此荒服，何有此字在我目。无乃唐末五代人，学得李蔡步其躅。四百年来已如此，天地无穷会更纪。凄凉往事不胜悲，且抱戎籍去综理。
光泽道中纪事
作者：王佐
朝代：明

西来一水白练白，界破两山立其侧。两侧之山草树平，北侧之山石崖逼。我爱崖面平如掌，驻马磨崖写遗响。苍苔磨尽见石骨，隐隐古字石崖上。蛇虫缺裂蛟鼍断，欲读不成心眼乱。细寻体制何代书？彷佛八分兼小篆。秦欤汉欤此荒服，何有此字在我目。无乃唐末五代人，学得李蔡步其躅。四百年来已如此，天地无穷会更纪。凄凉往事不胜悲，且抱戎籍去综理。
写怀用慰失水者
作者：王佐
朝代：明
体裁：七言律诗

失路言思旧使君，远来寻我觅温存。试询阮瑀无消息，浪说余夔是仲昆。鸿过但留栖雪迹，剑沉宁记刻舟痕。西铭训在曾知否，四海同胞尽可恩。
冯公墓
作者：王佐
朝代：明
体裁：七言律诗

滔天洪水势初收，山自凝形水自流。孰为陶公安福地，误令今古聚蝇头。江山信美非吾土，试看周人重首丘。紫袋金鱼零落□，□□□□□□□。
冯甥雁图
作者：王佐
朝代：明

长铗归来耿不眠，月明如水浸霜天。一声远落潇湘浦，怨满江南锦瑟弦。草草书空断复连，秋云无迹淡相妍。贪看素景情何限，欲剪衡阳半壁天。岁暮江烟洲渚非，水寒沙冷稻粱微。绝胜饱地多矰缴，的的高情已见几。水国微茫岛屿宽，夜深渔火到应难。奚奴不警沉沉睡，满地芦花月影寒。
冯甥雁图·其一
作者：王佐
朝代：明
体裁：七言绝句

长铗归来耿不眠，月明如水浸霜天。一声远落潇湘浦，怨满江南锦瑟弦。
冯甥雁图·其三
作者：王佐
朝代：明
体裁：七言绝句

岁暮江烟洲渚非，水寒沙冷稻粱微。绝胜饱地多矰缴，的的高情已见几。
冯甥雁图·其二
作者：王佐
朝代：明
体裁：七言绝句

草草书空断复连，秋云无迹淡相妍。贪看素景情何限，欲剪衡阳半壁天。
冯甥雁图·其四
作者：王佐
朝代：明
体裁：七言绝句

水国微茫岛屿宽，夜深渔火到应难。奚奴不警沉沉睡，满地芦花月影寒。
刘二守百可园
作者：王佐
朝代：明
体裁：七言律诗

富贵机关已透参，菜根淡里有馀甘。君能一事可为百，我味两言恒叹三。谪客晚晴时著屐，园丁春雨日携篮。知君百可无不可，拔去菜根应亦堪。
别下岭哭甥宗保
作者：王佐
朝代：明
体裁：七言绝句

出户无言但泪垂，伤心频动渭阳思。陶村西畔临溪路，记得提壶送舅时。
别唐必大母族人
作者：王佐
朝代：明
体裁：七言律诗

十年游宦未还乡，每遇亲知倍感伤。五夜漏催更苦短，两家情好话偏长。凭君历历询州里，慰我悬悬念渭阳。明发分襟还有待，九霄云路看飞扬。
别沙文远岁贡还乡
作者：王佐
朝代：明
体裁：七言律诗

都门两度折杨枝，离合悲欢六载奇。青眼独怜君未白，素衣应笑我成缁。千端里闬钟情话，一首河梁赠别诗。倘到临高寻旧友，过门停马慰亲思。
别陈廷器
作者：王佐
朝代：明
体裁：七言律诗

逢君不用寄家书，琐琐皆烦报敝庐。十年别恨风尘里，三世通家气谊馀。归到琼南问江左，白头今拟卜休居。
别陈廷器
作者：王佐
朝代：明

逢君不用寄家书，琐琐皆烦报敝庐。杜子诗穷行负酒，冯郎歌苦食无鱼。十年别恨风尘里，三世通家气谊馀。归到琼南问江左，白头今拟卜休居。
到芜湖
作者：王佐
朝代：明
体裁：七言律诗

万家烟火大江濆，远望应知不是村。丰稔舟船多卖谷，升平闾巷少关门。排商神鼓中流发，贩子吴歌月下闻。且喜夜来风浪静，莫教羁思扰吟魂。
刺桐
作者：王佐
朝代：明
体裁：七言律诗

东君三月剪猩红，分著枝头片片工。海国乡村随处有，田家门巷一般同。离披风火欲生焰，烂熳晴霞几闹空。地迥幸无车马到，闲看花候毕农功。
北林烟树
作者：王佐
朝代：明
体裁：五言绝句

北林无别景，早晚笼烟树。时闻山鸟声，亦足幽人趣。
午日呈郑久诚参政
作者：王佐
朝代：明
体裁：七言律诗

百顷芙蓉罨画船，贺家湖上水平天。金盘送果沈冰碗，罗扇题诗散舞筵。往事氛埃成远梦，佳辰风雨忆华年。涧蒲九节根如玉，服食于今笑学仙。
南昌刘氏愚溪
作者：王佐
朝代：明
体裁：七言绝句

鸥外消沉智巧机，水光云影澹相宜。
南昌刘氏愚溪
作者：王佐
朝代：明

鸥外消沉智巧机，水光云影澹相宜。闲来曾过愚公谷，莫有渔樵问答诗。
南涧云泉
作者：王佐
朝代：明
体裁：五言绝句

野涧近芳洲，寒泉绕石流。时看云出石，相对隐人幽。
南溟奇甸歌
作者：王佐
朝代：明
体裁：古风

南溟奇甸褒封到，天语便代天地造。天地造物犹因材，南北不能齐杏梅。帝造一统涵春台，春台玉烛照九垓。甸服荒服同胚胎，南溟万里微汉台。七叶失宠缓五百，八十年代边维颓。后汉南朝遵祖，包荒姑勿推。隋唐一统，然犹因循旧染，视以四远待柔徕。宋设科目网人才，五星聚奎应光彩，文明之祥期千载。士有白袍倡文运而肇破天荒，有黄榜推少年而歆羡时辈。八榜蝉联，连裾接佩。自大观极科目之盛，至德祐厄阳九之悔。无何道穷天水归，海南运去物亦改。地莽翳天涯，朔风悲海外。白日苍海岛，化作黄尘寨，九十三年迷世界。皇天震怒，眷命下土。涤荡华夷氛，千古荒莽腥臊埃。圣祖奉天，焕发丝纶，褒封南溟奇甸天上来。比内邦畿甸服，万年民物奠居。落土著根荄，南溟为甸天地开，天荒地莽豁恢恢。海静波涛，千里白雪平皑皑。山增气色，一天青秀高崔嵬。光天之下，重光协日，南陲陆海隅，幽景光照回。望祭山川岳渎，骏奔相追推。溟甸有阶侯焚柴，溟甸有阶荷焚柴。皇天后土，混合山海元气回。群才属休明，奉承盈运纷徘徊。玉烛馀光照草莱，遗民遗黎荷栽培。南溟为甸方，恰才未及十纪。而人物增品之盛，遽与隆古相追陪。衣冠礼乐之美，遽与中州相追陪。诗书弦诵之兴，遽与邹鲁相追陪。财成之道，天地不能财。帝造独代天安排，抚育南北同婴孩。民胞物与分形骸，是盖分殊而理一恒该。含生并育，各得其所安其分，一一孰非帝造恩播筛。又驱黑海跋浪翻溟吞舟，巨鰌群归尾闾清海灾。鼋鼍龙鱼鳖，海错万状不可枚，源源来游来臻南溟殖货财。岂直玳瑁可翊冠冕之华美，而砗磲独与七宝争奇瑰。此皆圣造，既已赞育两间，同于天地覆载。夫天地分形，海岳奠位。南溟奇甸，圣人先同轨。蓦地太古荒服，丕变侯邦而虚丽武卫。人文物华钟奇此萃，此岂人为而能然哉。所谓圣人先天而天弗违，此其类也。以人文言，汉唐以前世远不赘，赵宋奉天造草昧。内地诸州，咸相胥于乱而不治之区。而以华为夷，皆相率于暗而不明之域，而视昼为晦。是故海南人文，为国守死，抗节无愧。始焉祥兴勤王，而吾人独倡先锋之孤危。终焉厓山运移，而吾众复守后凋之寒岁。茕茕吊影于胡天，而伤百年之无君。乾乾待命于中土，而俟千载之嘉会。古有守礼义之国，此其古之流风遗爱。洪武开天，诏恤下慰。首言海南习礼义之教，有华夏之风砺世，天章光昭五纬瑞。是盖先天圣人将欲降生，而天不违之，人民以先钟奇此萃矣。以物华言，山海物产，千状万态。难置百喙，姑举长流，以通异派。是故物华所先，则田美两熟，而有三熟之加。蚕禁原蚕，而有八蚕之倍。珍珠麦利济军师，桄榔面应济饥馁。天南星药品耳，既同薯蓣济饥，而亦与中秋节物。鸭脚粟草部耳，既均谷菽赒给，而恒充四季家醅。花之穗知年有秋，草之叶知风有飓。蜜株酒树之硕果，不假人为而自出天然。凤卵龙乳之佳实，不用酋盐而能令人醉。既有三超园品之奇，复同一守甸土之贵。邻封仅逾百里，限天堑而根不敢移。寰宇虽购千金，守天定而节不敢贷。盖曾受戒真宰于千载之前，而预为南溟奇甸万年之待。又若陇山之莺，岭南所无也，而甸域有之，是谁使之有哉，盖为奇甸表章稀世之瑞。通国之虎，岭南所有也，而甸域无之，是谁使之无哉，亦为奇甸禁绝万年之害。馀若鸡有灵，放啼三声而占否泰。雀有长，就观五色而别章采。是皆甸山钟奇吐秀，而自然发露之英华，靡物物刻雕而调习采绘。古有嘉禾异蓂灵物之属，此其古之遗迹。大概维岳降神，岂惟生贤，亦必有逾古嘉精灵应，出为治世光贵。况今先天圣人嗜欲将至，而天不违之，物华亦皆钟奇此萃矣。人文物华，钟奇此萃。一触圣心之天机，而天光宇泰，自然鸣天籁。隐尔天声，形于金石玉音之宣，遂为南溟人物，万世永赖。噫嘻，龙马浮河而羲画成，神龟出洛而禹畴遂。南溟献奇，而圣祖皇帝玉音克配。先圣后圣，本同一揆。仰观古今，南溟一地。治乱安危，何曾择代。隋唐两开幕府，徒费罢郡食邑，未闻进德而嘉会。圣神一褒疆域，不止进德嘉会。而置荒服于邦畿侯甸之安，纳民于安富尊荣之内。圣恩罩被疆域，有如是哉。鼎湖龙去天巍巍，元元蠢蠢，惟亿万世思荣哀，圣子神孙执鬯杯。吾甸吾人，为犬为马，世报恩德南溟隈。南溟奇甸，永抱玉音，穷极宇宙，而历万万飞劫灰。
南溟奇甸歌
作者：王佐
朝代：明

南溟奇甸褒封到，天语便代天地造。天地造物犹因材，南北不能齐杏梅。帝造一统涵春台，春台玉烛照九垓。甸服荒服同胚胎，南溟万里微汉台。七叶失宠缓五百，八十年代边维颓。后汉南朝遵祖，包荒姑勿推。隋唐一统，然犹因循旧染，视以四远待柔徕。宋设科目网人才，五星聚奎应光彩，文明之祥期千载。士有白袍倡文运而肇破天荒，有黄榜推少年而歆羡时辈。八榜蝉联，连裾接佩。自大观极科目之盛，至德祐厄阳九之悔。无何道穷天水归，海南运去物亦改。地莽翳天涯，朔风悲海外。白日苍海岛，化作黄尘寨，九十三年迷世界。皇天震怒，眷命下土。涤荡华夷氛，千古荒莽腥臊埃。圣祖奉天，焕发丝纶，褒封南溟奇甸天上来。比内邦畿甸服，万年民物奠居。落土著根荄，南溟为甸天地开，天荒地莽豁恢恢。海静波涛，千里白雪平皑皑。山增气色，一天青秀高崔嵬。光天之下，重光协日，南陲陆海隅，幽景光照回。望祭山川岳渎，骏奔相追推。溟甸有阶侯焚柴，溟甸有阶荷焚柴。皇天后土，混合山海元气回。钟灵毓秀生英才，后先衮衮登公台，位居九棘面三槐。群才属休明，奉承盈运纷徘徊。玉烛馀光照草莱，遗民遗黎荷栽培。南溟为甸方，恰才未及十纪。而人物增品之盛，遽与隆古相追陪。衣冠礼乐之美，遽与中州相追陪。诗书弦诵之兴，遽与邹鲁相追陪。财成之道，天地不能财。帝造独代天安排，抚育南北同婴孩。民胞物与分形骸，是盖分殊而理一恒该。含生并育，各得其所安其分，一一孰非帝造恩播筛。海不扬波百神谐，巨灵效顺驱风协平荡海岛，禹迹不到蛟龙堆。又驱黑海跋浪翻溟吞舟，巨鳅群归尾闾清海灾。鼋鼍龙鱼鳖，海错万状不可枚，源源来游来臻南溟殖货财。岂直玳瑁可翊冠冕之华美，而砗磲独与七宝争奇瑰。此皆圣造，既已赞育两间，同于天地覆载。夫天地分形，海岳奠位。南溟奇甸，圣人先同轨。蓦地太古荒服，丕变侯邦而虚丽武卫。人文物华钟奇此萃，此岂人为而能然哉。所谓圣人先天而天弗违，此其类也。以人文言，汉唐以前世远不赘，赵宋奉天造草昧。内地诸州，咸相胥于乱而不治之区。而以华为夷，皆相率于暗而不明之域，而视昼为晦。是故海南人文，为国守死，抗节无愧。始焉祥兴勤王，而吾人独倡先锋之孤危。终焉厓山运移，而吾众复守后凋之寒岁。茕茕吊影于胡天，而伤百年之无君。乾乾待命于中土，而俟千载之嘉会。古有守礼义之国，此其古之流风遗爱。洪武开天，诏恤下慰。首言海南习礼义之教，有华夏之风砺世，天章光昭五纬瑞。是盖先天圣人将欲降生，而天不违之，人民以先钟奇此萃矣。以物华言，山海物产，千状万态。难置百喙，姑举长流，以通异派。是故物华所先，则田美两熟，而有三熟之加。蚕禁原蚕，而有八蚕之倍。珍珠麦利济军师，桄榔面应济饥馁。天南星药品耳，既同薯蓣济饥，而亦与中秋节物。鸭脚粟草部耳，既均谷菽赒给，而恒充四季家醅。花之穗知年有秋，草之叶知风有飓。蜜株酒树之硕果，不假人为而自出天然。凤卵龙乳之佳实，不用酋盐而能令人醉。既有三超园品之奇，复同一守甸土之贵。邻封仅逾百里，限天堑而根不敢移。寰宇虽购千金，守天定而节不敢贷。盖曾受戒真宰于千载之前，而预为南溟奇甸万年之待。又若陇山之莺，岭南所无也，而甸域有之，是谁使之有哉，盖为奇甸表章稀世之瑞。通国之虎，岭南所有也，而甸域无之，是谁使之无哉，亦为奇甸禁绝万年之害。馀若鸡有灵，放啼三声而占否泰。雀有长，就观五色而别章采。是皆甸山钟奇吐秀，而自然发露之英华，靡物物刻雕而调习采绘。古有嘉禾异蓂灵物之属，此其古之遗迹。大概维岳降神，岂惟生贤，亦必有逾古嘉精灵应，出为治世光贵。况今先天圣人嗜欲将至，而天不违之，物华亦皆钟奇此萃矣。人文物华，钟奇此萃。一触圣心之天机，而天光宇泰，自然鸣天籁。隐尔天声，形于金石玉音之宣，遂为南溟人物，万世永赖。噫嘻，龙马浮河而羲画成，神龟出洛而禹畴遂。南溟献奇，而圣祖皇帝玉音克配。先圣后圣，本同一揆。仰观古今，南溟一地。治乱安危，何曾择代。隋唐两开幕府，徒费罢郡食邑，未闻进德而嘉会。圣神一褒疆域，不止进德嘉会。而置荒服于邦畿侯甸之安，纳民于安富尊荣之内。圣恩罩被疆域，有如是哉。鼎湖龙去天巍巍，元元蠢蠢，惟亿万世思荣哀，圣子神孙执鬯杯。吾甸吾人，为犬为马，世报恩德南溟隈。南溟奇甸，永抱玉音，穷极宇宙，而历万万飞劫灰。
卢相多逊
作者：王佐
朝代：明
体裁：七言绝句

青天明主不堪欺，磐石元勋岂可移。莫怪老姬穷旅邸，能谈京邑旧因依。
双鹊图
作者：王佐
朝代：明
体裁：七言绝句

世逢贞观景熙熙，温树春风借一枝。纵使君王却祥瑞，物情终景恋明时。
发龙湾别王惟吉张廷彦
作者：王佐
朝代：明
体裁：七言律诗

日日摛毫纪玉音，敢期清梦到山林。贾生对策曾前席，疏傅归来更赐金。日月行瞻丹阙迥，烟霞归去草堂深。相看已是康衢叟，击壤无忘报国心。
叹髭白
作者：王佐
朝代：明
体裁：五言律诗

历尽风霜苦，髭须一旦皤。青看颏下少，白觉镜中多。不为诗肠累，其如酒病何。功名成底事，空自叹蹉跎。
同是浮生侣
作者：王佐
朝代：明
体裁：五言排律

同是浮生侣，心无贵贱殊。死生均好恶，苦乐共违趋。笼鸟随人活，盆鱼待主濡。主恩难自保，鱼鸟欲何如。蜀道在平地，吴江岂故居。浩歌声激石，白日暗堪舆。
后寄桐墩
作者：王佐
朝代：明
体裁：七言律诗

桐墩遥望在天涯，西顾桐乡是我家。老去墩材堪绿绮，秋来乡景负黄花。已悲燕雁炎凉改，渐觉莼鲈兴味赊。开到玉梅今岁晚，拟来桐下割烟霞。
君马黄
作者：王佐
朝代：明
体裁：乐府曲辞

君马黄，我马苍，二马色异德俱良。一马出自渥洼水，一马来自天氐房。一日千里未足云，刷燕抹越看寻常。吁嗟世上无孙阳，二马荣辱成乖张。一马驾君车，和鸾听锵锵。又时立仗食三品料饱肚肠。一马服盐车，峻阪高太行。汗血流珠首不昂，鞭策随之情可伤。又时还厩中，伏枥刍秣荒。人生遭遇亦如此，聊为一歌君马黄。
君马黄
作者：王佐
朝代：明

君马黄，我马苍，二马色异德俱良。一马出自渥洼水，一马来自天氐房。一日千里未足云，刷燕抹越看寻常。吁嗟世上无孙阳，二马荣辱成乖张。一马驾君车，和鸾听锵锵。右徵角兮左宫商，龙舆之前荷宠光。又时立仗食三品料饱肚肠。一马服盐车，峻阪高太行。汗血流珠首不昂，鞭策随之情可伤。又时还厩中，伏枥刍秣荒。人生遭遇亦如此，聊为一歌君马黄。
含笑花
作者：王佐
朝代：明

尧草元能指佞臣，逢花休问笑何人。君看青史千年笑，奚止山花笑一春。白白红红竞好春，含香羞涩似含颦。无端却被崖州户，错怪山花解笑人。
含笑花·其一
作者：王佐
朝代：明
体裁：七言绝句

尧草元能指佞臣，逢花休问笑何人。君看青史千年笑，奚止山花笑一春。
含笑花·其二
作者：王佐
朝代：明
体裁：七言绝句

白白红红竞好春，含香羞涩似含颦。无端却被崖州户，错怪山花解笑人。
吴川归舟
作者：王佐
朝代：明
体裁：七言律诗

西风吹棹溯中流，击楫悲歌倚素秋。沙渚水寒兰若死，潮田霜冷稻粱收。海门渐远波声小，瘴岭相迎树色浮。明日石龙频北望，数家山下是高州。
吴江雪舟三山进士林谨夫父子微时所作图也
作者：王佐
朝代：明
体裁：古风

冻云阁空寒滴滴，玉龙阴受玄冥檄。天门剪水散六花，点缀山河作琼碧。随风片片大如掌，飞入林稍窣窣响。饥鸟冻鹊蹲不飞，江天短日黄滉漭。吴侬牵舟絙綷绝，天寒指直不得结。乾坤惨淡风凄凄，此时愁心千万折。三山客子将雏远，日恒苦寒衣带缓。雏年十三解父意，强作欢娱诉情款。所诉夫何如，若云此景那可无。人披王恭鹤羽氅，天开滕王蝴蝶图。乘兴泛剡溪，寻梅游西湖。海岛饥牧羊，灞桥寒骑驴。谁知白屋有隐士，闭门僵卧饥欲死，守宰不呼终不起。此时饥寒且莫忧，古来贫贱皆如此。纥千山头岂生处，冻雀忍死不飞去。将降大任先苦之，此时舜说初基绪。父闻此语翻然起，击节叹赏三不已。
周公祠二首·其一
作者：王佐
朝代：明
体裁：古风

周君真猛将，豪气众所推。天兵征七方，风声撼三陲。天山一骑发，勍敌三箭夷。轰雷出掌握，烈日生光辉。恶见妖蛇头，射死两手挥。功成人去也，谁解竞场围。
周公祠二首·其二
作者：王佐
朝代：明
体裁：七言绝句

十万天兵渡海南，师臣都统内臣监。周君独制妖蛇命，不数同时一二三。
周挥使勋成三绝 其一 岭南安进
作者：王佐
朝代：明
体裁：七言绝句

千年孤剑倚皇天，青草黄茅万仞烟。今日将军劳苦地，几家春雨艾畬田。
周挥使勋成三绝 其三 雅歌投壶
作者：王佐
朝代：明
体裁：七言绝句

晋楚霸辙杳难寻，鲁薛交情世亦深。自有云台三十六，至今唯见两人心。
周挥使勋成三绝 其二 围棋款客
作者：王佐
朝代：明
体裁：七言绝句

局面山河未是真，几番变故几番新。偶因过客留情款，不为瀛洲六斛尘。
周挥使勋成三绝·岭南安进
作者：王佐
朝代：明

千年孤剑倚皇天，青草黄茅万仞烟。今日将军劳苦地，几家春雨艾畬田。局面山河未是真，几番变故几番新。偶因过客留情款，不为瀛洲六斛尘。晋楚霸辙杳难寻，鲁薛交情世亦深。自有云台三十六，至今唯见两人心。
周挥使勋成十韵中二韵游田演武
作者：王佐
朝代：明
体裁：古风

军中日无事，田猎演部曲。手挽两石弓，射杀千年鹿。将军大笑军吏呼，马前跌岩血模糊。
周瑜墓
作者：王佐
朝代：明
体裁：七言律诗

挥毫欲写周公瑾，江左谁当不世雄。料敌未烦玄德虑，运筹常与仲谋同。吴人醉在醇醪里，汉贼魂沉燥荻中。今日巴丘一坯土，尚应千载赏英风。
和丘公五指山诗
作者：王佐
朝代：明
体裁：七言律诗

坤轴南回地尽头，巨灵见掌镇中洲。打开放水澄环海，擘列分山观四州。一朵金莲擎碧落，五株玉笋泮清秋。明时维岳颂神降，还继嵩高咏有周。
和丘公五指山诗·其一
作者：王佐
朝代：明
体裁：七言律诗

三四点排当北斗，亿千年耸印南溟。懒旋杓尾随旬朔，休讶魁头省六星。月夜寒光常落落，霜天秀色自青青。文昌星照珠崖郡，近在东南第几亭。
和丘公五指山诗·其一
作者：王佐
朝代：明
体裁：七言律诗

南桥月色泛清波，每度春宵韵更多。蜃阁春涛漱海黛，鳌山飞焰灿银河。花迎素女传香粉，曲奏钧天洽笑歌。长伴不知春有梦，何须载酒问春婆。
和丘公五指山诗·其一
作者：王佐
朝代：明
体裁：七言律诗

曾听经声学点头，披鳞带甲半沉浮。须髯直驾潮初度，骨力犹翻水未流。蓑笠不惊江上钓，飞鸣空狎浪中鸥。云行万顷毫光射，展翮风生十二洲。
和元正见寄
作者：王佐
朝代：明
体裁：七言律诗

早岁承书问草莱，忍将怀抱向人开。秋霜荆棘关头墓，寒雨钩辀海上台。须鬓已从青镜改，梦魂曾逐片帆回。天涯一掬思亲泪，待洒泷阡万树梅。
和南海江佥宪秋兴韵
作者：王佐
朝代：明
体裁：七言律诗

白首年来厌世哗，眼看秋尽独兴嗟。高情何处无莼菜，旧业东篱有菊花。湘楚回风悲候雁，江湖落日散寒鸦。一天清气侵诗骨，到此偏怜兴未涯。
和友人归姜驿夜宿胡澹庵祠
作者：王佐
朝代：明
体裁：七言律诗

炎荒回首望中原，云海茫茫正断魂。空有寸心悬日月，难将一手转乾坤。北人府库千金费，南国封章万古存。当日戴天称叔侄，可曾都是赵家昆。
和友人杜宗颢书怀韵
作者：王佐
朝代：明
体裁：七言律诗

耳冷心灰百不堪，尚应诗癖苦多贪。路穷老马宁相引，岁久玄鸡亦解谈。狂怕正平无地着，吟耽杜曲几时甘。无端画角黄尘戍，夜夜梅花望岭南。
和夏方伯文闱中秋对月
作者：王佐
朝代：明
体裁：七言律诗

坐对槐阴月色过，碧空千顷溢金波。为看此夕清光满，不记中宵风露多。丹桂开时香缥缈，素鸾掀处影婆娑。蹇予旧是蟾宫客，笑问嫦娥识面何。
和宫祠五首
作者：王佐
朝代：明

欲将红袖舞霓裳，羞涩徐妃半面妆。侍夜饶他承宠渥，拜恩随例入班行。花占蝶幸情应懒，竹引羊车事已忘。元夜吹笙鳌足底，坐看庭燎爇沉香。绿云鬟鬓绣罗裳，新学含章点额妆。长乐宫中陪女伴，蓬莱岛上看仙行。内家事体元无别，玉殿初心未肯忘。卫赵也从微贱起，暗将衣袖夜薰香。晓听促漏著衣裳，梳得朝阳新样妆。阿监传呼朝太母，宫司仍与押班行。金银恩宠难常注，刺绣工夫岂敢忘。闻说近来容入道，礼星瞻斗学烧香。花牵舞袖柳牵裳，为幸骊山促晓妆。前世定知天帝谪，此生合作内家行。为云梦断行将老，向日心存未忍忘。欲向明妃借颜色，世间宁有返魂香。浪说珠襦云锦裳，承恩端不在云妆。凄凉南内情千缕，寂寞长门泪几行。唐室放归犹未许，汉宫图画已相忘。谁家姊妹多恩泽，誇耀金书十里香。
和宫祠五首·其一
作者：王佐
朝代：明
体裁：七言律诗

欲将红袖舞霓裳，羞涩徐妃半面妆。侍夜饶他承宠渥，拜恩随例入班行。花占蝶幸情应懒，竹引羊车事已忘。元夜吹笙鳌足底，坐看庭燎爇沉香。
和宫祠五首·其三
作者：王佐
朝代：明
体裁：七言律诗

晓听促漏著衣裳，梳得朝阳新样妆。阿监传呼朝太母，宫司仍与押班行。金银恩宠难常注，刺绣工夫岂敢忘。闻说近来容入道，礼星瞻斗学烧香。
和宫祠五首·其二
作者：王佐
朝代：明
体裁：七言律诗

绿云鬟鬓绣罗裳，新学含章点额妆。长乐宫中陪女伴，蓬莱岛上看仙行。内家事体元无别，玉殿初心未肯忘。卫赵也从微贱起，暗将衣袖夜薰香。
和宫祠五首·其五
作者：王佐
朝代：明
体裁：七言律诗

浪说珠襦云锦裳，承恩端不在云妆。凄凉南内情千缕，寂寞长门泪几行。唐室放归犹未许，汉宫图画已相忘。谁家姊妹多恩泽，誇耀金书十里香。
和宫祠五首·其四
作者：王佐
朝代：明
体裁：七言律诗

花牵舞袖柳牵裳，为幸骊山促晓妆。前世定知天帝谪，此生合作内家行。为云梦断行将老，向日心存未忍忘。欲向明妃借颜色，世间宁有返魂香。
和广州同府郑天与书怀韵
作者：王佐
朝代：明
体裁：七言律诗

斜风拂拂雨丝丝，岁晏偏伤旅客思。庾信一生南国恨，杜陵千载北征诗。城孤永夜眠常醒，屋漏深更坐屡移。举目山河堪下泪，此情惟有故人知。
和廉州杜同府琼台除夜韵
作者：王佐
朝代：明
体裁：七言律诗

杜陵守岁阿咸家，博望穷年西海涯。我似杜陵惟少句，君非博望却乘槎。睡呼老妇看春酒，坐待当关报晓衙。两地闲忙各成趣，从教爆竹换年华。
和曾双溪南园唱和谣二首 其一 唱
作者：王佐
朝代：明
体裁：七言绝句

花落香残恐后时，寻芳何事苦来迟。春风独有花心苦，尽说当年杜牧知。
和曾双溪南园唱和谣二首 其二 和
作者：王佐
朝代：明
体裁：七言绝句

杜牧寻春春已迟，可怜偏恋折残枝。春丛亦有含花死，豆蔻丁香牧未知。
和曾双溪南园唱和谣二首·唱
作者：王佐
朝代：明

花落香残恐后时，寻芳何事苦来迟。春风独有花心苦，尽说当年杜牧知。杜牧寻春春已迟，可怜偏恋折残枝。春丛亦有含花死，豆蔻丁香牧未知。
和李司训中秋前十二夜月韵
作者：王佐
朝代：明
体裁：七言律诗

七满三亏月在天，世情偏斗小婵娟。怪来诗老初弦后，欲对嫦娥未嫁前。且尽四更拚酩酊，还过三夜看团圆。殷勤更向吴刚道，先借清光结早缘。
和李司训看破椰子
作者：王佐
朝代：明
体裁：七言律诗

千颗云房落浑沦，园丁择嫩请尝新。擎来玉碗倾甘露，看取金刀削软银。更讶坤灵钟笋玉，别为天一閟纯真。暮年招得桐乡老，日对南园作主宾。
和李本德槟榔叹
作者：王佐
朝代：明
体裁：七言律诗

居货无如此货奇，十州俗尚总相宜。定交两姓轻盟血，坐易千金似折枝。繁实独超南国产，孤根不受北方泥。琼农本有天然利，飓母秋风自适时。
和林宗敬韵
作者：王佐
朝代：明
体裁：五言律诗

投老是闲仙，桃花别有源。雅宜吟洛社，无复梦梁园。日月孤舟定，乾坤一榻存。故人沧海隔，何日再登门。
和江东黄谦咏梅韵
作者：王佐
朝代：明
体裁：古风

江南昨夜东风动，冰花半吐横山洞。翠禽啼月雪初消，春光隐隐枝头送。罗浮梦散暮云平，寒溪淅淅流澌声。逋仙呵笔写吟景，孤高风调谁能京。
和王汝弼清明感兴韵
作者：王佐
朝代：明
体裁：七言律诗

清晨强饮莫悲歌，双眼方明鬓未皤。新火且随燕序改，素衣何患洛尘多。寻常插柳非吾事，痴癖翻芸任夙魔。故里松楸仍昨梦，一丘烟雨正娑婆。
和进士姑苏杜子开宴读书台韵
作者：王佐
朝代：明
体裁：七言律诗

陶公去后我来游，尚有高台睨八州。吴楚江山双目了，池亭风月半囊收。堂听鲁鼓移三马，诗擅庖丁解十牛。日暮驱车下山麓，我心恋恋未能休。
和陈汝谐感怀二首
作者：王佐
朝代：明

白发偏怜早，乌纱每恨迟。中年如满月，已近渐亏时。浮云世事改，孤月此心明。咏叹坡公句，凄然百感生。
和陈汝谐感怀二首·其一
作者：王佐
朝代：明
体裁：五言绝句

白发偏怜早，乌纱每恨迟。中年如满月，已近渐亏时。
和陈汝谐感怀二首·其二
作者：王佐
朝代：明
体裁：五言绝句

浮云世事改，孤月此心明。咏叹坡公句，凄然百感生。
和高思庵
作者：王佐
朝代：明
体裁：七言律诗

七十年来鬓已皤，挂冠神武欲如何。传家有子登龙去，高卧无人问字过。宦海风波知己少，故园松菊惬情多。人生莫惜十分饮，须信光阴一掷梭。
咏史八首 其一 赵简子世家
作者：王佐
朝代：明
体裁：七言绝句

摩笄山前风日凄，代人犹自说当时。宝符藏地今安在，知爱男儿爱女儿。
咏史八首 其七 唐玄宗妃杨贵妃
作者：王佐
朝代：明
体裁：七言绝句

渔阳动地鼓鼙声，虢国秦封斗粉城。谁为马嵬同驻马，莫随玉辇向西行。
咏史八首 其三 秦二世
作者：王佐
朝代：明
体裁：七言绝句

地能埋死不埋愚，黔首不愚秦自愚。胡亥一愚愚到死，却将法令罔诗书。
咏史八首 其二 秦始皇
作者：王佐
朝代：明
体裁：七言绝句

不禁奸邪禁古书，至愚应不至秦愚。生前遗臭熏千古，不待沙丘混鲍鱼。
咏史八首 其五 赵高
作者：王佐
朝代：明

大树参天十亩云，万年直欲荫乾坤。指头小鸟来施粪，粪尽桐枝死到根。
咏史八首 其五 赵高
作者：王佐
朝代：明
体裁：七言绝句

指头小鸟来施粪，粪尽桐枝死到根。
咏史八首 其八 李卫公德裕
作者：王佐
朝代：明
体裁：七言绝句

孤寒八百望崖州，恩怨分明未是仇。但使君心合君子，不须憎李自憎牛。
咏史八首 其六 诸葛武侯
作者：王佐
朝代：明
体裁：七言绝句

老瞒凶焰欲烧天，江左孙郎又少年。识得左军真帝胄，可能三顾不幡然。
咏史八首 其四 李斯
作者：王佐
朝代：明
体裁：七言绝句

李斯相秦留逐客，要使英雄六国无。岂料灭秦开汉者，只消闾左一声呼。
咏史八首·赵简子世家
作者：王佐
朝代：明

摩笄山前风日凄，代人犹自说当时。宝符藏地今安在，知爱男儿爱女儿。不禁奸邪禁古书，至愚应不至秦愚。生前遗臭熏千古，不待沙丘混鲍鱼。地能埋死不埋愚，黔首不愚秦自愚。胡亥一愚愚到死，却将法令罔诗书。李斯相秦留逐客，要使英雄六国无。岂料灭秦开汉者，只消闾左一声呼。大树参天十亩云，万年直欲荫乾坤。指头小鸟来施粪，粪尽桐枝死到根。老瞒凶焰欲烧天，江左孙郎又少年。识得左军真帝胄，可能三顾不幡然。渔阳动地鼓鼙声，虢国秦封斗粉城。谁为马嵬同驻马，莫随玉辇向西行。孤寒八百望崖州，恩怨分明未是仇。但使君心合君子，不须憎李自憎牛。
咏林氏节妇
作者：王佐
朝代：明
体裁：五言律诗

一死丘山重，三纲世道存。谁能三境界，别立一乾坤。魄化韩凭树，身从焦仲坟。山根土花碧，长护啖时痕。
咏程氏节妇
作者：王佐
朝代：明
体裁：五言律诗

已许夫君死，宁忘血指前。骨应香后土，心可对皇天。万古纲常事，三生伉俪缘。黄泉天地久，此是结缡年。
咏节妇毕氏
作者：王佐
朝代：明
体裁：五言律诗

别母去从夫，天高海岛孤。有情天亦老，滴泪海能枯。欲作含悲鸟，还伤反哺乌。何年消两恨，宇宙待荒芜。
咏贞女唐亚妹
作者：王佐
朝代：明
体裁：五言律诗

元运当阳九，干戈血四州。豺狼充内地，窈窕葬中流。江海经年咽，鱼龙入夜愁。前朝贞女传，谁为晋阳修。
咏金鸡岭
作者：王佐
朝代：明
体裁：七言绝句

闻说云中好养鸡，仙人家住武陵溪。何年海上朝三岛，鸡放云峰顶上啼。
哀使君
作者：王佐
朝代：明

末路谁当国步艰，琼州节概似常山。心悬北极天应远，血洒南荒地尽斑。上帝亦哀麟凤死，中原今放犬羊还。使君忠义言难尽，只把哀辞滴泪删。
哀使君
作者：王佐
朝代：明
体裁：七言律诗

末路谁当国步艰，琼州节概似常山。心悬北极天应远，血洒南荒地尽斑。使君忠义言难尽，只把哀辞滴泪删。
哀四义士
作者：王佐
朝代：明
体裁：七言绝句

五更风雨晦乾坤，守信鸡鸣自不昏。万户千门皆已死，汗青今见四人存。
哀百姓
作者：王佐
朝代：明
体裁：七言律诗

舆图二百尽皇州，宋室遗民尚有不。松柏谁扪共客腹，弦歌未散鲁公头。忠魂几许随波恨，孤旅三千特地投。那道深仁炎赵录，无端气脉向兹收。
哀神君二首
作者：王佐
朝代：明

岭南戈戟正堪哀，中有诗魂蓦地来。人语误传天上事，我心偏惜世间才。寻常不作长陵怪，悲壮能探杜曲胎。乘化既归归既尽，好寻乌有莫徘徊。肃然风气下灵长，不说神君在未央。万有纷纷浑漫兴，先几的的炳难藏。士林谩讶惊人句，世主无求却老方。千古茂陵秋草没，此生应不遇刘郎。
哀神君二首·其一
作者：王佐
朝代：明
体裁：七言律诗

岭南戈戟正堪哀，中有诗魂蓦地来。人语误传天上事，我心偏惜世间才。寻常不作长陵怪，悲壮能探杜曲胎。乘化既归归既尽，好寻乌有莫徘徊。
哀神君二首·其二
作者：王佐
朝代：明
体裁：七言律诗

肃然风气下灵长，不说神君在未央。万有纷纷浑漫兴，先几的的炳难藏。士林谩讶惊人句，世主无求却老方。千古茂陵秋草没，此生应不遇刘郎。
哭倪氏姐
作者：王佐
朝代：明
体裁：七言绝句

手思尚右一心悬，鬓已成灰百念捐。岂为侬琼兄弟少，此情虽过是天然。
哭姐夫谢氏
作者：王佐
朝代：明
体裁：七言律诗

判袂沙头过六年，遽应此别是终天。招魂那待还修郢，酬酒偏怜隔越燕。何氏诸甥谁是忌，谢家昆仲我名玄。他时再到陶村下，肺腑摧刀泪迸泉。
唐仙方伎图
作者：王佐
朝代：明
体裁：古风

开元天子承平日，锦绣山河壮京室。金殿璿题表集贤，玉屏粉绘图无逸。夔龙接武居阿衡，万方旭日当文明。衡山老仙何所有，亦复通籍承恩荣。缟衣白发酡颜老，自说时来致身早。彩箧初开玉仗分，白骡突出银鞍小。榻前制号赐通玄，始信人间别有天。楼船未遣蕊珠赐，岁籥俄更天宝年。九龄归卧曲江上，牛郎又入中书相。花雨香飘兰若钟，柳云春扑金鸡帐。万机日少乐事多，梨园法谱声相和。斗鸡舞马看不足，不独仙人呈白骡。仙人岂是呈仙伎，画者传之有深意。延秋门外羽书飞，却驾青骡向西避。青骡剑阁雨淋铃，一段闲愁尚不胜。不道画图今若此，碧云芳树满昭陵。
唐得光墨竹
作者：王佐
朝代：明

相逢一笑尽迟留，为爱潇湘片景幽。坐到夜深天籁响，乍疑鸾尾送清秋。辋川烟景昔曾闻，今向天涯见此君。诗画王维应不远，稻花香里一家村。
唐得光墨竹·其一
作者：王佐
朝代：明
体裁：七言绝句

相逢一笑尽迟留，为爱潇湘片景幽。坐到夜深天籁响，乍疑鸾尾送清秋。
唐得光墨竹·其二
作者：王佐
朝代：明
体裁：七言绝句

辋川烟景昔曾闻，今向天涯见此君。诗画王维应不远，稻花香里一家村。
唐必周解元墓
作者：王佐
朝代：明
体裁：七言绝句

洗马桥东水泊津，野田荒陌草如茵。他时若问田边墓，五岭南来第一人。
唐马图
作者：王佐
朝代：明

圉官牵控出长秋，照夜寒光净欲流。一自龙池飞霹雳，陇山风雨未曾收。曾是天闲小乘黄，口衔金勒待文皇。如今老去空毛骨，愁对西风苜蓿香。翠华当日幸新丰，磊落腾骧万疋同。意匠年来看惨淡，开元犹似梦魂中。秦王八骏总龙媒，亲见擒充戮窦来。今日凄凉何处所，昭陵风雨暗蒿莱。
唐马图·其一
作者：王佐
朝代：明
体裁：七言绝句

圉官牵控出长秋，照夜寒光净欲流。一自龙池飞霹雳，陇山风雨未曾收。
唐马图·其三
作者：王佐
朝代：明
体裁：七言绝句

翠华当日幸新丰，磊落腾骧万疋同。意匠年来看惨淡，开元犹似梦魂中。
唐马图·其二
作者：王佐
朝代：明
体裁：七言绝句

曾是天闲小乘黄，口衔金勒待文皇。如今老去空毛骨，愁对西风苜蓿香。
唐马图·其四
作者：王佐
朝代：明
体裁：七言绝句

秦王八骏总龙媒，亲见擒充戮窦来。今日凄凉何处所，昭陵风雨暗蒿莱。
喜小孤山开江舟行无阻
作者：王佐
朝代：明
体裁：古风

小孤卧江江水回，盘涡转毂入山隈。山隈吸风盘转急，北客舟人相看泣。女娲立极巧无施，大禹济川功未及。圣王手把天地户，江海顺流天地助。昨夜风雷檄巨灵，劈开山背放江行。南来北去安流里，圣德神功岂可名。
回风岭
作者：王佐
朝代：明
体裁：七言绝句

南北风来到此还，南边和暖北边寒。怪来天地人犹憾，一样琼南两样看。
圆山村
作者：王佐
朝代：明
体裁：七言律诗

胜槩圆山水竹村，故家文献百年存。书香济美今如昔，科第光华祖又孙。酒兴诗情惟岁月，水遭山独自乾坤。白头慢忆通家旧，世难无因一过门。
塘园四景回文诗
作者：王佐
朝代：明

熙熙暖日映花娇，习习和风捲嫩蕉。时雨过空西望远，透滩滩水绿平桥。浓阴好爱西桥过，影午交枝几树榕。钟秀地形山叠叠，鬨声滩势水重重。分洲小水秋蘋白，接渚平田晚稻香。云薄挂枝疏叶落，村前对坐午天凉。鸦归晚树半黄昏，景寂孤吟坐掩门。斜日短天寒极目，冷云含雨暗村村。
塘园四景回文诗·其一
作者：王佐
朝代：明
体裁：七言绝句

熙熙暖日映花娇，习习和风捲嫩蕉。时雨过空西望远，透滩滩水绿平桥。
塘园四景回文诗·其三
作者：王佐
朝代：明
体裁：七言绝句

分洲小水秋蘋白，接渚平田晚稻香。云薄挂枝疏叶落，村前对坐午天凉。
塘园四景回文诗·其二
作者：王佐
朝代：明
体裁：七言绝句

浓阴好爱西桥过，影午交枝几树榕。钟秀地形山叠叠，鬨声滩势水重重。
塘园四景回文诗·其四
作者：王佐
朝代：明
体裁：七言绝句

鸦归晚树半黄昏，景寂孤吟坐掩门。斜日短天寒极目，冷云含雨暗村村。
夜宿武夷止庵
作者：王佐
朝代：明

南渡琼诗人，求仙得此道。我来一访之，止庵空肖貌。止庵在何许，九曲武夷隩。上山多灵芽，下涧多瑶草。景物且夷旷，山水亦绝好。道人此真修，中有烧丹灶。闻说烧丹日，精致尤可道。九转未为至，十转不为到。温养黄庭珠，乾坤坎离奥。三光任陆沉，一珠温自保。功就山灵泣，鼎枯泉脉浩。身去仍丹丘，神与此山老。诗赋留山间，手泽犹精造。永与九曲歌，并作镇山宝。仙集响琅琅，我心明皓皓。持集归故乡，为报五原保。
夜宿武夷止庵
作者：王佐
朝代：明
体裁：古风

南渡琼诗人，求仙得此道。我来一访之，止庵空肖貌。止庵在何许，九曲武夷隩。上山多灵芽，下涧多瑶草。景物且夷旷，山水亦绝好。道人此真修，中有烧丹灶。闻说烧丹日，精致尤可道。九转未为至，十转不为到。温养黄庭珠，乾坤坎离奥。功就山灵泣，鼎枯泉脉浩。身去仍丹丘，神与此山老。诗赋留山间，手泽犹精造。永与九曲歌，并作镇山宝。仙集响琅琅，我心明皓皓。持集归故乡，为报五原保。
大庾邓德温自挽诗卷
作者：王佐
朝代：明

此身未有生，天地本无此。忽此从何来，天地遗渣滓。渣滓一归尽，飞奔尽停已。复得还自然，斯乃造化理。逍遥无何乡，庸非所居里。奚以系戚欣，随化为进止。渊明千载心，先生会深旨。栗里与梅峰，相望咫尺里。白杨多悲风，黄壤多蝼蚁。此自伤世情，先生本无已。
大庾邓德温自挽诗卷
作者：王佐
朝代：明
体裁：古风

此身未有生，天地本无此。忽此从何来，天地遗渣滓。渣滓一归尽，飞奔尽停已。逍遥无何乡，庸非所居里。奚以系戚欣，随化为进止。渊明千载心，先生会深旨。栗里与梅峰，相望咫尺里。白杨多悲风，黄壤多蝼蚁。此自伤世情，先生本无已。
天南星
作者：王佐
朝代：明
体裁：古风

橘过淮为枳，非恋淮南好。南方风土宜，橘性自能保。君看天南星，处处入本草。夫何生南海，而能济饥饱。八月风飕飕，闾阎菜色忧。南星就根发，累累满筐收。大者或连梗，如孛如旄头。小者累十百，附大如赘瘤。携来煮大铛，翁媪坐绸缪。熟盛巨瓦钵，剥嚼饱乃休。儿孙分瓦碗，满量各自由。饱睡到天明，何管蝶梦周。主母晨相过，煮茶亦见留。加教致殷勤，洁脱烜膏油。馀留上市卖，今夜赏中秋。城中剥鬼皮，比屋有价酬。外此惟果腹，闾阎以优游。海外此美产，中原知味不。
太学解嘲
作者：王佐
朝代：明
体裁：七言绝句

乐羊终是愧巴西，许下惟闻哭习脂。岂是大家无好句，先生何愧古人诗。
姜文博冻鹊图
作者：王佐
朝代：明
体裁：七言绝句

傅说版筑舜畎亩，纥千山头乃生处。画工故作双鹊图，雪满江天立枯树。
守豫章入觐
作者：王佐
朝代：明
体裁：七言律诗

十月霜高木叶飞，计臣将次理征衣。官斋惟有琴书在，讼阁由来鸟鹊稀。垂惯一帘忘吏去，载归片石较人肥。不须父老遥携酒，月色千峰送客辉。
安庆黄氏松隐
作者：王佐
朝代：明
体裁：七言绝句

高人无处隐逃真，来傍长松涧底眠。几度清风松际起，自将吟响节钧天。
宛陵道中
作者：王佐
朝代：明
体裁：七言绝句

邻邻石齿漱溪沙，片片青山挂晚霞。鸟道一痕天半落，轻舆扶入紫藤花。
宫怨
作者：王佐
朝代：明
体裁：七言绝句

芙蓉帐冷减容光，愁倚薰笼懒着床。寒气逼人眠不得，钟声催月下回廊。
寄内
作者：王佐
朝代：明
体裁：七言绝句

滩水桥东小路支，莫栽杨柳赠分离。内园只可载红豆，每岁相思寄一枝。
寄张翙
作者：王佐
朝代：明
体裁：七言律诗

闻君新制槟榔扇，几欲求观未有因。坐拥定如聃老子，行持应类吕仙人。编蒲织锦千般旧，剪月裁云一样新。安得芸窗来一握，手挥三伏播秋旻。
寄新会余马两进士
作者：王佐
朝代：明
体裁：七言律诗

冥鸿远送故人书，恋恋情怀夙昔如。燕市悲歌三月暮，桥头听雨五更初。君依日月方扬彩，我困风尘漫卜居。他日庙廊先鲍叔，会知未达有夷吾。
寄林宗敬同府
作者：王佐
朝代：明
体裁：七言律诗

故人别后眼常青，底事诗筒隔岁停。濯洁每思江汉水，纫香时梦茝兰汀。春郊一驾行应别，昼锦孤标见始经。老我高州情绪苦，夜深刁斗不堪听。
寄致仕南阳李文明太守
作者：王佐
朝代：明
体裁：七言律诗

子寄南州苏合香，为凭双鲤问南阳。不知何处天仙府，得似人间昼锦乡。云卧闲看千亩白，菊开常醉九秋黄。何时得脱樊笼去，约与逍遥万仞翔。
寄表侄唐濂伯必周
作者：王佐
朝代：明
体裁：七言绝句

别后令人鄙吝萌，每临风月即伤情。枕戈待旦君知否，不为功名为祖生。
寄谢信丰尹何宗实
作者：王佐
朝代：明
体裁：七言绝句

鬼啸雨兮猩啼烟，行客孤羁心自怜。乡曲故人相慰籍，得留双眼看青天。
寄陈仲和通府
作者：王佐
朝代：明
体裁：七言律诗

天际黎山一发青，思君南望暮云停。别来秋月芦花渚，吟遍春风杜若汀。论语半篇虚旧业，阴符三卷是新经。十缸燕酒今存否，安得悲欢醉里听。
寄雷州戴德光通判二绝
作者：王佐
朝代：明

高凉东枕万山斜，西望雷州路不赊。底事故人成久别，隔年应不寄梅花。闻寄梅花春信遥，故人应不忘贫交。可怜身谒征西府，笑说当年殷仲乔。
寄雷州戴德光通判二绝·其一
作者：王佐
朝代：明
体裁：七言绝句

高凉东枕万山斜，西望雷州路不赊。底事故人成久别，隔年应不寄梅花。
寄雷州戴德光通判二绝·其二
作者：王佐
朝代：明
体裁：七言绝句

闻寄梅花春信遥，故人应不忘贫交。可怜身谒征西府，笑说当年殷仲乔。
小蘋洲
作者：王佐
朝代：明
体裁：古风

小小一芳洲，白蘋花自炫。知心采蘋者，安得常相见。
峡山飞来寺
作者：王佐
朝代：明
体裁：七言律诗

紫殿金光坠九霄，鱼龙峡里骇波涛。夜闻风雨空山动，晓见云霞别殿高。灵鹊翱翔栖未定，野猿魍魉去还号。昨游绿鬓今如雪，莫怪栽松鹤已巢。
崖州冯咏训导孝恭堂
作者：王佐
朝代：明
体裁：古风

萱草晚色净，荆树含春荣。美人朝暮间，怡怡自适情。美人者谁子，冯氏有母兄。母老八十馀，鹤发酡颜赪。兄年虽未衰，华发见星星。向我诉衷曲，启口悲欢并。父早弃禄养，母悲风木声。母在不为孤，禄薄心亦平。有弟四五人，溘先兄凋零。向来鸿雁群，今唯双影征。念此摧肝肠，胡不竭我诚。上堂奉甘旨，洞属如捧盈。母喜心则乐，母忧心则惊。少壮能几时，安得常相仍。君子重菽水，诗人吟鹡鸰。寤寐思古人，心切力不胜。所以构此堂，而以孝恭名。我闻美人言，双泪下沾膺。手持孝恭卷，如获双瑶琼。
崖州冯咏训导孝恭堂
作者：王佐
朝代：明

萱草晚色净，荆树含春荣。美人朝暮间，怡怡自适情。美人者谁子，冯氏有母兄。母老八十馀，鹤发酡颜赪。兄年虽未衰，华发见星星。向我诉衷曲，启口悲欢并。父早弃禄养，母悲风木声。母在不为孤，禄薄心亦平。有弟四五人，溘先兄凋零。向来鸿雁群，今唯双影征。念此摧肝肠，胡不竭我诚。上堂奉甘旨，洞属如捧盈。母喜心则乐，母忧心则惊。拊育询饥寒，常恐兄不宁。少壮能几时，安得常相仍。君子重菽水，诗人吟鹡鸰。寤寐思古人，心切力不胜。所以构此堂，而以孝恭名。我闻美人言，双泪下沾膺。手持孝恭卷，如获双瑶琼。
崖州裴氏盛德堂
作者：王佐
朝代：明
体裁：七言律诗

晋国亡来六百年，云礽今见海南边。风流尚是元和脚，主客谁同南渡贤。落落珠崖馀栋宇，盈盈绿野旧风烟。我怀三姓伤千古，欲向杭州问老天。
己丑元旦过承天门作是日大风
作者：王佐
朝代：明
体裁：古风

淡日泊在扶桑边，四山浮云来蔽天。本是阳和变杀气，发出燥土如云烟。吾皇神圣来赫怒，诸公饱饭日晏然。去年五月南海翻，九月三边烽火连。旅人潦倒衰暮年，有怀明主徒拳拳。袖中常怀书一编，不得上陈徒自怜。有时问天天不语，仰天大笑龙楼前。不如回去长安市上酒家眠，明日收拾东归理钓船。
常山殷氏榴花双鸟图鸟鸣喜相逢
作者：王佐
朝代：明
体裁：古风

喜相逢，五月中，石榴花发枝枝红。白者窥枝雄叫雌，黄者隔花雌应雄。雄呼雌应千花底，声声似叙相逢喜。也知幽鸟有好情，人喜相逢曾鸟比。喜莫喜于初相逢，亦莫悲于终相撇。相逢之初恩爱深，相撇之后恩情绝。君不见武帝逢阿娇，贮之金屋中。色衰长门里，弃置如秋蓬。又不见相如遇文君，当垆盟肺腑。茂陵得新人，白头吟别苦。人心始终多易移，不独人间夫与妻。交情贵贱亦如此，倏然炎凉朝暮里。不知此鸟相逢喜，莫以人情易终始。
幽景塘
作者：王佐
朝代：明
体裁：古风

山回泉脉细，地衍水痕平。好景不须多，会意心自清。
应制赐宋承旨马
作者：王佐
朝代：明
体裁：古风

圣明天子齐唐虞，四方混一同车书。大宛西域总臣附，万马入贡皆名驹。天闲十二森成列，牝牡骊黄色俱别。罗帕轻笼锦作鞯，丝缰稳鞚金为勒。玉堂学士真老臣，日日趋朝侍紫宸。承恩特赐飞黄马，骑出通衢不动尘。飞黄之精直天驷，四足腾飞苦星驶。况拜亲题御制诗，奎壁垂芒照人世。须知君恩如海深，臣骑黄马当赤心。风云会遇有如此，彤笔宜书焕古今。
庚申录寄王国昌
作者：王佐
朝代：明

不见王生半载馀，空怀鄙吝对残书。怪来宝藏搜山海，遗却人间照乘珠。海国人中翰墨孤，国昌风韵正何如。逢人近问春消息，花落花开只读书。
庚申录寄王国昌·其一
作者：王佐
朝代：明
体裁：七言绝句

不见王生半载馀，空怀鄙吝对残书。怪来宝藏搜山海，遗却人间照乘珠。
庚申录寄王国昌·其二
作者：王佐
朝代：明
体裁：七言绝句

海国人中翰墨孤，国昌风韵正何如。逢人近问春消息，花落花开只读书。
建阳道中步黄内翰仲昭韵
作者：王佐
朝代：明
体裁：古风

山路何萦纡，有如羊肠蟠。遮以千折峰，转我深山间。啼鸟在高树，猿声隔层峦。何当共幽寂，石眼泉潺潺。落日色惨澹，仆夫足蹒跚。猛虎远林号，飒飒风生寒。十年苦行役，几当生死关。俯首发深省，暮途良独难。驾言且自慰，坦途在人寰。倏忽失所虞，平地千仞山。顾兹乘除理，而我心自闲。努力在明发，今晨莫长叹。
弘治二年述职泊南京上新河和大里府吴守韵
作者：王佐
朝代：明
体裁：五言律诗

浩浩大江流，行人古渡头。万年初日丽，六代暮烟愁。吴楚舟航地，唐虞岳牧秋。紫宸仍昨梦，北望绿云浮。